open-index/open-wikipedia-markdown huggingface dataset:
പറമ്പിക്കുളം അണക്കെട്ട്

കേരളത്തിലെ പാലക്കാട് ജില്ലയിലെ ഒരു അണക്കെട്ടാണ് **പറമ്പിക്കുളം അണക്കെട്ട്**. ഇത്  മുതലമട പഞ്ചായത്തിലെ പറമ്പിക്കുളം വന്യജീവി സംരക്ഷണകേന്ദ്രത്തിലൂടെ ഒഴുകുന്ന   പറമ്പിക്കുളം നദിയിൽ സ്ഥിതി ചെയ്യുന്നു. ഇന്ത്യയിലെ എറ്റവുമധികം ജലശേഖരണശേഷിയുള്ള എംബാങ്ക്മെന്റ് അണക്കെട്ടായ ഇത് ജില്ലയിലെ പടിഞ്ഞാറൻ ചുരങ്ങളോട് ചേർന്നു നിലകൊള്ളുന്നു. കാമരാജറിന്റെ കാലത്താണ് ഈ അണക്കെട്ട് നിർമിച്ചത്. കാമരാജിന്റെ കാലഘട്ടത്തിൽ ആസൂത്രണം ചെയ്ത പ്രധാന ജലസേചന പദ്ധതികളിൽ ഒന്നാണിത്. ലോവർ ഭവാനി, കൃഷ്ണഗിരി, മണി മുത്താർ, കാവേരി  ഡെൽറ്റ, ആറാണി നദി, വൈഗൈ ഡാം, അമരാവതി, സത്തനൂർ, പുല്ലമ്പാടി,  നെയ്യാർ അണക്കെട്ടുകൾ എന്നിവയാണ് മറ്റ് പദ്ധതികൾ.ഡാമിൽ ധാരാളം മുതലകൾ ഉണ്ട്.

അണക്കെട്ടിന് ചുറ്റുമായി  പറമ്പിക്കുളം വന്യജീവി സംരക്ഷണ കേന്ദ്രം 285 ചതുരശ്ര കിലോമീറ്റർ വിസ്തീർണ്ണത്തിൽ വ്യാപിച്ചു കിടക്കുന്നു. പാലക്കാട് പട്ടണത്തിൽ നിന്നും 90 കിലോമീറ്റർ ദൂരെയാണ് ഇത്. തമിഴ്നാട്ടിലെ സേത്തുമട എന്ന സ്ഥലത്തുകൂടിയാണ് പറമ്പിക്കുളത്തേക്കുള്ള പ്രധാനപാത കടന്നുപോകുന്നത്. ആന മല വന്യജീവി സംരക്ഷണകേന്ദ്രവുമായി ഇത് ചേർന്നുകിടക്കുന്നു. പ്രസിദ്ധമായ **ടോപ്പ്സ്ലീപ്പ്** പറമ്പികുളത്തിനടുത്താണ്. തൂണക്കടവ് അണക്കെട്ട്, പെരുവാരിപള്ളം അണക്കെട്ട്  എന്നിവ ഇതിനു സമീപം ഉള്ള  അണക്കെട്ടുകളാണ്. പറമ്പിക്കുളം അണക്കെട്ട് തൊട്ടടുത്തുള്ള തൂണക്കടവ്  അണക്കെട്ടുമായി 2.5 കിലോമീറ്റർ നീളമുള്ള ഭൂഗർഭ തുരങ്കം വഴി ബന്ധപ്പെടുത്തിയിരിക്കുന്നു.

## വൈദ്യുതി ഉത്പാദനം
3 അണക്കെട്ടുകളിലെയും വെള്ളം  **സർകാർപതി പവർ ടണൽ**വഴി തമിഴ്നാട്ടിലെ **ടോപ് സ്ലിപ്പിനു** സമീപമുള്ള **സർകാർപതി പവർ ഹൌസി**ലേക്ക് തിരിച്ചു വിട്ടു 30 മെഗാവാട്ട്‌ ശേഷി ഉള്ള ടർബൈൻ  ഉപയോഗിച്ച് 30 മെഗാവാട്ട് വൈദ്യുതി   നിർമ്മിക്കുന്നു. നിലവിൽ വാർഷിക ഉൽപ്പാദനം 162 MU ആണ്.

## ജലം പങ്കിടൽ
ഈ അണക്കെട്ടിൽ സംഭരിക്കുന്ന ജലം പ്രധാനമായും കാർഷിക ആവശ്യങ്ങൾക്കാണ്‌ ഉപയോഗിക്കുന്നത്. കേരളവും തമിഴ് നാടുമായുള്ള പറമ്പിക്കുളം - ആളിയാർ പദ്ധതി പ്രകാരം അണക്കെട്ട് ഉൾപ്പെടുന്ന നിർദ്ധിഷ്ട പദ്ധതിയിൽ നിന്ന് 7.25 ടി.എം.സി. ജലം കേരളത്തിന്‌ വർഷം തോറും ലഭിക്കേണ്ടതാണ്. എന്നാൽ, 2004 ൽ കേരളത്തിന് കരാർ പ്രകാരമുള്ള ജലം ലഭ്യമായില്ല. ഇത് സമീപ പ്രദേശങ്ങളിൽ കൃഷി നാശത്തിനു കാരണമായി.  ചിറ്റൂർ താലൂക്കിന്റെ ചില ഭാഗങ്ങളാണ് പ്രധാനമായും ഇതു മൂലം നാശനഷ്ടമുണ്ടായത്.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം


വർഗ്ഗം:കേരളത്തിലെ അണക്കെട്ടുകൾ
തിരുച്ചിറപ്പള്ളി വിമാനത്താവളം

തമിഴ് നാട്ടിലെ തിരുച്ചിറപ്പള്ളി പരിസരപ്രദേശങ്ങളിൽ വിമാന സേവനം ലഭ്യമാക്കുന്ന വിമാനത്താവളമാണ് **തിരുച്ചിറപ്പിള്ളി വിമാനത്താവളം**  അഥവ **തൃച്ചി (ട്രിച്ചി) വിമാനത്താവളം**  . തിരുച്ചിറപ്പള്ളി - രാമേശ്വരം  ദേശീയപാത 210  ൽ തിരുച്ചിറപ്പിള്ളി നഗരത്തിൽ നിന്നും   ദൂരത്തിലായിട്ടാണ് ഈ വിമാനത്താവളം സ്ഥിതി ചെയ്യുന്നത്.  

## വിമാനസേവനങ്ങൾ
### ദേശീയം

### അന്താരാഷ്ട്രം

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## അവലംബം

## പുറത്തേക്കുള്ള കണ്ണികൾ

*Tiruchirapalli Airport  at the Airports Authority of India
*
*Tiruchi Airport expansion, modernisation drive    
*SIA looking at Vizag, Tiruchi routes   
*New Terminal building Inaugurated from Trichy 

വർഗ്ഗം:ഇന്ത്യയിലെ വിമാനത്താവളങ്ങൾ
മാംഗളൂർ അന്താരാഷ്ട്രവിമാനത്താവളം

right|thumb|Air-India Express at Mangalore Airport

കർണ്ണാടക സംസ്ഥാനത്തിൽ മാംഗളൂർ പട്ടണത്തിനും പരിസപ്രദേശങ്ങൾക്കും വിമാനസേവനം നൽകുന്ന വിമാത്താവളമാണ് **മാംഗളൂർ അന്താരാഷ്ട്രവിമാ‍നത്താവളം**  . ആദ്യമിത് ബാജ്പേ വിമാനത്താവളം എന്നാണ് അറിയപ്പെട്ടിരുന്നത്. 1951 ലാണ് ഈ വിമാനത്താവളം തുറക്കപ്പെട്ടത്. അന്നത്തെ പ്രധാനമന്ത്രിയായിരുന്ന ജവഹർലാൽ നെഹ്രുവാണ് ഇത് തുറന്നതും, അദ്ദേഹം ആദ്യത്തെ വിമാനത്തിൽ യാത്ര ചെയ്യുകയും ചെയ്തു. . In 2007-08 the airport handled 10,019 aircraft movements as compared to 6,268 the previous year.

മാംഗളൂർ നഗരത്തിൽ നിന്നും  ദൂരത്തിൽ ബാജ്പെ എന്ന ഗ്രാമത്തിലാണ് ഈ വിമാനത്താ‍വളം സ്ഥിതി ചെയ്യുന്നത്. 

Runway

1,615 മീറ്റർ (5,299 അടി) നീളമുള്ള ആദ്യത്തെ റൺ‌വേ 1951 ൽ തുറന്നു. ഇത് ഒരു ടേബിൾ‌ടോപ്പ് റൺ‌വേയാണ്, ലാൻ‌ഡിംഗ് സമീപനങ്ങൾ‌ ഒരു കുന്നിൻ പ്രദേശത്തിന്റെ അങ്ങേയറ്റത്തെ അരികുകളിൽ‌ അവതരിപ്പിക്കുന്നു. [16] [17] കുന്നിന്റെ അരികുകൾ ഏകദേശം 90 മീറ്റർ (300 അടി) മുതൽ 9 മീറ്റർ (30 അടി) വരെ ഉയരത്തിൽ നിന്ന് റൺവേയുടെ കിഴക്ക് 500 മീറ്ററിൽ (1,600 അടി) കുറഞ്ഞ ദൂരത്തിനുള്ളിൽ ഒരു താഴ്വരയിലേക്ക് വീഴുന്നു. m (272 അടി) മുതൽ 25 മീറ്റർ (82 അടി) വരെ പടിഞ്ഞാറ് ഭാഗത്ത്. [16] റൺവേ നിരപ്പായിരുന്നില്ല, ഉയരം 90 മീറ്റർ (300 അടി) മുതൽ 83 മീറ്റർ (272 അടി) വരെ വ്യത്യാസപ്പെട്ടിരിക്കുന്നു

## വിമാനസേവനങ്ങൾ
### ദേശീയം

### International Flights

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## അവലംബം

## പുറത്തേക്കുള്ള കണ്ണികൾ
* 
* 



വർഗ്ഗം:ഇന്ത്യയിലെ വിമാനത്താവളങ്ങൾ
മാർട്ടിൻ നീംലർ

ജർമ്മനിയിലെ നാസി വിരുദ്ധ പ്രസ്ഥാനത്തിന്റെ മുന്നണിപ്പോരാളിയും ക്രിസ്തീയ ദൈവശാസ്ത്രകാരനുമായിരുന്നു **മാർട്ടിൻ നീംലർ** എന്ന **ഫ്രഡറിക് ഗുസ്‌താവ് എമിൽ മാർട്ടിൻ നീംലർ**(1892 ജനുവരി 14- 1984 മാർച്ച് 6)."ആദ്യമവർ കമ്മ്യൂണിസ്റ്റുകളെ തേടിവന്നു..." എന്നാരംഭിക്കുന്ന കവിതയിലൂടെയാണ്‌ ലോകം മാർട്ടിൻ നീംലറെ ശ്രദ്ധിക്കുന്നത്.

ആദ്യകാലങ്ങളിൽ തീവ്രദേശീയതയുടേയും ഹിറ്റ്‌ലറുടെയും അനുകൂലിയായിരുന്നങ്കിലും ജർമ്മൻ പ്രൊട്ടസ്റ്റന്റ് ചർച്ചിന്റെ നാസിസവത്കരണത്തിനെതാരായി  രൂപം കൊണ്ട  ‘കൺഫസ്സിങ്ങ് ചർച്ചസി’ന്റെ സ്ഥാപകന്മാരിലോരാളായി മാറി പിന്നീട് നീംലർ. നാസികളുടെ ആര്യൻ വംശമഹിമാവാദത്തെ ശക്തിയായി എതിർത്തതിനാൽ 1937 മുതൽ 1945 വരെ അദ്ദേഹം കോൺസെണ്ട്രേഷൻ ക്യാമ്പുകളിൽ തടവിലാക്കപ്പെട്ടു. വധിക്കപ്പെടുന്നതിൽ നിന്ന് തലനാരിഴക്കാണ്‌  അദ്ദേഹം രക്ഷപ്പെട്ടത്. നാസി ഭീകരതക്കിരയായവർക്ക്  മതിയായ സഹായങ്ങൾ ചെയ്യാൻ തനിക്കായില്ലെന്ന് പിന്നീടദ്ദേഹം പരിതപിക്കുകയുണ്ടായി.

1950-കൾ മുതൽ ഒരു യുദ്ധവിരുദ്ധ പ്രവർത്തകനായും 'വാർ റെസിസ്‌റ്റേഴ്സ് ഇന്റർനാഷണൽ' എന്ന സംഘടനയുടെ ഉപാധ്യക്ഷനായും സേവനമനുഷ്ടിച്ചു. വിയറ്റനാം യുദ്ധസമയത്ത് നീംലർ, ഹോചിമിനുമായി കൂടിക്കാഴ്ച്ക നടത്തുകയും അണുവായു‌ധനിരോധനത്തിനായി പ്രവർത്തിക്കുമെന്ന് പ്രതിജ്ഞയെടുക്കയും ചെയ്തിരുന്നു.

## പുറത്തേക്കുള്ള കണ്ണികൾ

* Who Was Martin Niemoller?
* Martin Niemöller's famous quotation: "First they came for the Communists" What did Niemoeller really say? Which groups did he name? In what order? Harold Marcuse, UC Santa Barbara (2005)
* Niemöller's famous quotation as posted by Holocaust Survivors' Network
* A biography of Niemöller
* The text (and an English translation) of the Stuttgart Declaration of Guilt
* Pastor Martin Niemöller , Sonal Panse

വർഗ്ഗം:ക്രൈസ്തവചിന്തകർ
വർഗ്ഗം:1892-ൽ ജനിച്ചവർ
വർഗ്ഗം:1984-ൽ മരിച്ചവർ
നിഷി

പ്രധാനമായും ഇന്ത്യയിലെ അരുണാചൽ പ്രദേശ് സംസ്ഥാനത്ത് വസിക്കുന്ന ഒരു ആദിവാസിവംശമാണ് **നിഷി**. ഇവർ ബ്രിട്ടീഷുകാരുടെ കാലത്ത് ഡഫ്ലകൾ എന്നാണ് അറിയപ്പെട്ടിരുന്നത്. 2008-ലെ ഒരു നിയമം മൂലം ഇന്ത്യാ ഗവണ്മെന്റ് എല്ലാ രേഖകളിലും ഇവരുടെ സമുദായനാമം നിഷി എന്നാക്കി മാറ്റി. ഡഫ്ല എന്നത് കളിയാക്കിവിളിച്ചിരുന്ന പേരാണെന്നതിനാലാണിത്.

അരുണാചലിലെ പാപും പരെ, പടിഞ്ഞാറൻ കാമെങ്, ലോവർ സുബാൻസിരി, കുറുങ് കുമെ, അപ്പർ സുബാൻസിരി എന്നീ ജില്ലകളിലാണ് ഇവർ കൂടുതലായും വസിക്കുന്നത്. അസമിലെ ദരങ്, വടക്കൻ ലാഖിപ്പൂർ എന്നീ ജില്ലകളിലും ഇവരെ കണ്ടുവരുന്നു. 1,20,000 അംഗസംഖ്യയുള്ള ഇവരാണ് അരുണാചല്പ്രദേശിലെ ഏറ്റവുമധികം ജനസംഖ്യയുള്ള ആദിവാസിവംശങ്ങളിലൊന്നാണ്.

ഇവർ പോരാളികളായ വംശമാണ്. കന്നുകാലികളെ തട്ടിക്കൊണ്ടു പോകൽ, മറ്റുള്ളവരുടെ പ്രദേശങ്ങൾ പിടിച്ചെടുക്കൽ, ആളുകളെ തട്ടിക്കൊണ്ടുപോകൽ, കൊലപാതകം തുടങ്ങിയ പരാക്രമങ്ങൾ മൂലം അടുത്തുള്ള ഗിരിവർഗ്ഗക്കാർക്കിടയിൽ ഭീകരത വിതച്ചിരുന്നു‌.
## വസ്ത്രധാരണം
നിഷികളിലെ പുരുഷന്മാർ, വീട്ടിൽ നെയ്ത മേൽ‌വസ്ത്രവും അതിനെ ആവരണം ചെയ്തുകൊണ്ട് പ്രത്യേകതരം പുല്ലുകൊണ്ടുള്ള കൊണ്ടുള്ള ചട്ടയും ധരിക്കുന്നു. പുല്ലുകൊണ്ടൂ നെയ്ത തൊപ്പിയും അതിനു മുകളിൽ നിറപ്പകിട്ടാർന്ന പക്ഷിത്തൂവലുകളും ഇവർ ധരിച്ഛിട്ടുണ്ടാകും. വിദഗ്ദ്ധരായ വില്ലാളിലക്ക് ആയിരുന്നതിനാൽ കൈത്തണ്ടയിൽ കനമുള്ള കവചവും ഇവർ ധരിച്ചിരുന്നു. 
## ആയുധങ്ങൾ
ടീബറ്റിൽ നിന്നും കച്ചവടക്കാർ എത്തിക്കുന്ന വീതിയേറിയ വാളുകളാണ് ഇവരുടെ ആയുധം.
30 അടിയോളം നീളമുൾല കുന്തങ്ങൾ, നാരുകൾ കൊണ്ട് ഞാണ് കെട്ടിയ മുള്ളവില്ലും പിൻഭാഗത്ത് തോവലുകളും അഗ്രഭാഗത്ത് കല്ലോ ലോഹമോ കൊണ്ടുള്ള അമ്പുകളും ഇവർ ഉപയോഗിക്കുന്നു. നിലത്ത് ഉരുണ്ടുകൊണ്ടിരിക്കുന്ന മരത്തടിയിൽ അമ്പെയ്താണ് ആൺകുട്ടികൾ അമ്പെയ്ത്ത് പരിശീലനം നടത്തുന്നത്.
## കൃഷിയും സാമ്പത്തികസ്ഥിതിയും
ഡഫ്ലകളുടെ വയലുകൾ സമീപത്തെ ഗിരിവർഗ്ഗക്കാരായ അപാ താനികളുടേതിനെ അപേക്ഷിച്ച് ഉൽപ്പാദനക്ഷമത കുറഞ്ഞതാണ്. കൂട്ടത്തിലെ സ്ത്രീകൽഊം അടിമകളായി പിടീക്കുന്നവരുമാണ് ഈ വയലുകളീൽ കൃഷി നടത്തുന്നത്.

ഡഫ്ലകൾ അവരുടെ സാമ്പത്തിക നില അളക്കുന്നത് കൈവശമുള്ള മിഥുൻ എന്ന കാലിയുടെ എണ്ണത്തെ ആധാരമാക്കിയാണ്. ഈ ഈ മേഖലയിൽ മാത്രം കണ്ടുവരുന്ന ഒരു കന്നുകാലി ഇനമാണ്. അസം കുന്നുകളിലെ ഏതാണ്ടെല്ലാ ഗ്രാമങ്ങളിലും ഈ കാലികളെക്കാണാം. ഇതിനെ ഇറച്ചിക്കായും ബലികൊടുക്കുന്നതിനായും കച്ചവടത്തിന് നാണയം എന്ന നിലയിലും ഉപയോഗിക്കുന്നു.

## അവലംബം

വർഗ്ഗം:ഇന്ത്യയിലെ ആദിവാസികൾ
വിലെ പാർലെ

ഇന്ത്യയിലെ മുംബൈ പട്ടണത്തിന്റെ ഭാഗമായ ഒരു പ്രാന്തപ്രദേശമാണ്‌ **വിലെ പാർലെ**. പാർലെ എന്നും ഈ പ്രദേശം അറിയപ്പെടുന്നു.ഇവിടുത്തെ റെയിൽ‌വേ സ്‌റ്റേഷന്റെ പേരും വിലെ പാർലെ എന്നാണ്‌. 2008 നവംബർ 26 ന്‌ മുംബൈയിലുണ്ടായ ഭീകരാക്രമണത്തിന്റെ ഒരു ലക്ഷ്യസ്ഥാനമെന്നനിലയിൽ വിലെ പാർലെ വാർത്തക‌ളിൽ നിറഞ്ഞ് നിന്നിരുന്നു.

## പേരിന്‌ പിന്നിൽ
ഇറളൈ എന്നും പറളൈ എന്നും പേരുള്ള രണ്ട് ഗ്രാമങ്ങളുടെ പേരിൽനിന്നാണ്‌ വിലെ പാർലെ എന്ന പേര്‌ ഉത്ഭവിച്ചിട്ടുള്ളത്.

## വിവരണം
സാമ്പത്തികാമായി ഉന്നതിയിലുള്ള കച്ചവടക്കാരുടെയും വ്യവസായികളുടെയും താമസസ്ഥലം കൂടിയാണിവിടം.ഒരുകാലത്ത് നെൽ‌പാടങ്ങളായിരുന്നു ഇവിടെ.എഴുപതുകളിൽ റിയൽ എസ്‌റ്റേറ്റ് കുതിപ്പു വന്നതോട് കൂടി വിലെ പാർലെ വലിയ മറ്റത്തിന്‌ വിധേയമായി.മഹാരാഷ്ട്രക്കാർക്കു പുറമെ ഗുജറാത്തികളൂം മാർ‌വാറികളും ഇവിടെ താമസമുറപ്പിച്ചിട്ടുണ്ട്.ഇപ്പോൾ ചലച്ചിത്ര നാടക മേഖലയിലുള്ളവരുടെ കേന്ദ്രമായി മാറിയിരിക്കുന്നു വിലെ പാർലെ.
പ്രശസ്‌തമായ പാർലെ ബിസ്കറ്റിന്റെ ഫാക്ടറി ഇവിടെയാണ്‌ ആരംഭിച്ചത്.

## പുറത്തേക്കുള്ള കണ്ണികൾ
* Parle Online 
* MyVileParle.com 

വർഗ്ഗം:മഹാരാഷ്ട്രയിലെ നഗരപ്രാന്തങ്ങൾ
മിഷ്മി

അരുണാചൽ പ്രദേശിന്റെ കിഴക്കൻ കോണിലുള്ള ലോഹിത് കുന്നുകളിൽ ജീവിക്കുന്ന ഒരു ആദിവാസിവംശമാണ് **മിഷ്മികൾ**. കാലികളുടേയും ഭാര്യമാരുടേയും എണ്ണം അടിസ്ഥാനമാക്കിയാണ് ഇവർ ഓരോരുത്തരുടേയ്യും സാമ്പത്തികനില കണക്കാക്കുന്നത്. മൃഗത്തോലും musk (കസ്തൂരി) -ഉം വിറ്റ് അരിയും ഉപ്പും വാങ്ങാനല്ലാതെ ഈ വംശജർ കുന്നിനു മുകളിൽ നിന്ന്‌ താഴേക്ക് ഇറങ്ങാറീല്ല.

മരത്തൊലിയും, മനുഷ്യരോമവും ചേർത്ത് തുന്നിയ മേൽവസ്ത്രമാണ് മിഷ്മി പോരാളികൾ ധരിക്കുന്നത്. അമ്പുകളെ വരെ തട്ടിത്തെറിപ്പിക്കാൻ പര്യാപ്തമായ വസ്ത്രമാണിതെന്ന് പറയപ്പെടുന്നു. പുരുഷന്മാർ മാത്രമേ ഈ വസ്ത്രം ഉണ്ടാക്കുകയുള്ളൂ. 

ഇവരുടെ ആയുധം പരന്ന വാളുകളാണ്. കൂട്ടത്തിലെ പ്രധാനികൾ ഇത്തരത്തിലുള്ള രണ്ട് വാളുകൾ പുറകിൽ തൂക്കിയിട്ടിരിക്കും. ഇതിനു പുറമേ നീളമുള്ള കുന്തങ്ങളും ഉണ്ടാകും.

മിഷ്മികൾ ഭക്ഷണത്തേക്കാളേറെ കറുപ്പിന് പ്രാമുഖ്യം നൽകുന്ന കൂട്ടരാണ്. ഇവരിലെ മിക്കവാറും പേരും കറുപ്പിന് അടിമപ്പെട്ടിരിക്കുന്നു. വളരെക്കുറച്ച് ഭക്ഷ്യവിളകളേ ഇവർ കൃഷി ചെയ്യുന്നുള്ളൂ. എങ്കിലും വേണ്ടി വന്നാൽ കറുപ്പ് കൃഷി ചെയ്യുന്നതിന് തങ്ങളുടെ ഭക്ഷ്യവിളകൾ കൃഷി ചെയ്യുന്ന സ്ഥലം ഉപയോഗിക്കാനും ഇവർ മടിക്കാറീല്ല. 

പല്ലി, പാമ്പ്, തവള, പ്രാണികൾ, എന്നിങ്ങനെ കൈയിൽക്കിട്ടുന്ന ഏതു ജീവികളേയും മിഷ്മികൾ ഭക്ഷണമാക്കുന്നു. 

മിഷ്മി സ്ത്രീകൾ കറുപ്പിന്റെ കുരു മുറിച്ച് അതിൽ നിന്നുവരുന്ന ചാറ് ഒരു തുണിയുപയോഗിച്ച് തുടച്ചെടുക്കുന്നു. ഈ തുണീ തിളച്ചു കോണ്ടിരിക്കുന്ന വെള്ളത്തിൽ ഇട്ട് വെള്ളം വറ്റാൻ അനുവദിക്കുന്നു. കുടത്തിനടിയിൽ മഞ്ഞ നിറത്തിൽ ഒരു അവശിഷ്ടം അടിയുന്നു. ഇതിനെ പുകയിലയുമായി ചേർത്ത് മുളങ്കുഴലിലിട്ട് ഇവർ പുകവലിക്കുന്നു‌.
## അവലംബം

വർഗ്ഗം:ഇന്ത്യയിലെ ആദിവാസികൾ
മറൈൻ ഡ്രൈവ് (കൊച്ചി)

}}
|}

കേരളത്തിലെ കൊച്ചിയിലെ ഒരു പ്രധാന ആകർഷണവും, വിനോദസഞ്ചാരകേന്ദ്രവുമാണ് **മറൈൻ ഡ്രൈവ്**. അറബിക്കടലിന്റെ തീരത്തായി കൊച്ചി നഗരത്തിന്റെ ഹൃദയഭാഗത്ത് സ്ഥിതി ചെയ്യുന്ന ഈ സ്ഥലത്തെ പ്രധാന ആകർഷണങ്ങൾ ഇവിടുത്തെ ചീനവലകളും, മഴവിൽ പാലവുമാണ്. 

വൈകുന്നേരങ്ങളിൽ ഇവിടെ ധാരാളം സന്ദർശകർ എത്താറുണ്ട്. കൂടാതെ ഇവിടെ ധാരാളം ഷോപ്പിംഗ് സ്ഥലങ്ങളും, ഭക്ഷണ ശാലകളും സ്ഥിതി ചെയ്യുന്നു. കായലിന്റെ തീരത്ത് കൂടി ഉള്ള കാൽനടപാത ഇവിടെ കേരള ഹൈക്കോടതിയുടെ മുൻപിൽ നിന്ന് തുടങ്ങി രാജേന്ദ്രമൈതാനം വരെ നീളുന്നു. നിരവധി ചലച്ചിത്രങ്ങളുടെ ചിത്രീകരണങ്ങളും ഇവിടെ നടന്നിട്ടുണ്ട്.

## ചിത്രങ്ങൾ‌


പ്രമാണം:Kochi mdrive.jpg|മറൈൻ ഡ്രൈവിലെ പാലം
പ്രമാണം:Kochi India.jpg
ചിത്രം:baristakochi.JPG|ബരിസ്ത കോഫി  പോലുള്ള ധാരാളം ഭക്ഷണ ശാലകൾ ഇവിടുത്തെ ആകർഷണമാണ്
File:Arayanna-thoni-mariandrive-cochin.JPG|കൊച്ചി മറൈൻ ഡ്രൈവിലെ അരയന്നത്തോണി
File:Marine Drive Walk Way Ernakulam.JPG


വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
മാധവ് കുമാർ നേപ്പാൾ

നേപ്പാളിലെ കമ്മ്യൂണിസ്റ്റ് നേതാവും ഇപ്പോഴത്തെ പ്രധാനമന്ത്രിയുമാണ് **മാധവ് കുമാർ നേപ്പാൾ** (ജനനം: മാർച്ച് 12, 1953). 2009 മേയ് 23-നാണ് നേപ്പാൾ പാർലമെന്റ് മാധവ് കുമാറിനെ പ്രധാനമന്ത്രിയായി തിരഞ്ഞെടുത്തത്. 15 വർഷമായി കമ്മ്യൂണിസ്റ്റ് പാർട്ടി ഓഫ് നേപ്പാൾ (യൂണിഫൈഡ് മാർക്സിസ്റ്റ്-ലെനിനിസ്റ്റ്) ജനറൽ സെക്രട്ടറിയാണ് ഇദ്ദേഹം.

## അവലംബം

വർഗ്ഗം:1953-ൽ ജനിച്ചവർ

വർഗ്ഗം:മാർച്ച് 12-ന് ജനിച്ചവർ

വർഗ്ഗം:നേപ്പാളിന്റെ പ്രധാനമന്ത്രിമാർ
വർഗ്ഗം:നേപ്പാളി നിരീശ്വരവാദികൾ
മേശ (നക്ഷത്രരാശി)

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ **മേശ** (Mensa). തീരെ പ്രകാശം കുറഞ്ഞ ഒരു നക്ഷത്രരാശിയാണ്‌ ഇത്. ആകാശഗംഗയുടെ ഉപഗാലക്സിയായ വലിയ മഗല്ലനിക് മേഘം (Large Magellanic Cloud) മേശ രാശിയിലും സ്രാവ് രാശിയിലുമായാണ്‌ നിലകൊള്ളുന്നത്.
## അവലംബം
**References**

**Citations**

* 
* 

## ബാഹ്യ ലിങ്കുകൾ

* The Deep Photographic Guide to the Constellations: Mensa

വർഗ്ഗം:നക്ഷത്രരാശികൾ
മലയാളലിപി

ബ്രാഹ്മീയലിപികുടുംബത്തിൽ ഉൾപ്പെടുന്ന ഒരു ലിപിയാണ് മലയാളലിപി. മലയാളഭാഷ എഴുതന്നതിനാണ്, ഈ ലിപി പ്രധാനമായി ഉപയോഗിക്കുന്നത്. സംസ്കൃതം, കൊങ്കണി, തുളു എന്നീ ഭാഷകൾ എഴുതുന്നതിനും വളരെക്കുറച്ച് ആളുകൾമാത്രം സംസാരിക്കുന്ന പണിയ, കുറുമ്പതുടങ്ങിയ ഭാഷകളെഴുതുന്നതിനും മലയാളലിപി ഉപയോഗിക്കാറുണ്ട്.

## ചരിത്രം

ഇന്നത്തെ മലയാളലിപി, ബ്രാഹ്മിലിപിയിൽനിന്ന് രൂപപ്പെട്ട ഗ്രന്ഥലിപി പരിണമിച്ചുണ്ടായതാണ്.  ആദ്യകാലമലയാളം, സംസ്കൃതം, തമിഴ് എന്നിവയാൽ ഏറെ സ്വാധീനിക്കപ്പെട്ടിരുന്നു. മലയാളം എഴുത്തുരീതിയെപ്പറ്റിയുള്ള ഏറ്റവും പുരാതനരേഖകൾ 10-ആം ശതകം CE അടുപ്പിച്ചു ലഭ്യമായിട്ടുള്ള ശിലാലിഖിതങ്ങളും ലോഹഫലകങ്ങളിലുള്ള ലിഖിതങ്ങളുമുൾ‍ക്കൊള്ളുന്നു. മലയാളലിപിസഞ്ചയത്തിന്, കാലാനുസൃതമായ പല മാറ്റങ്ങളുമുണ്ടായിട്ടുണ്ട്.  1970-1980 കാലങ്ങളിൽ മലയാളത്തിന് ഒരു ലളിതവത്കൃതലിപി രൂപപ്പെട്ടു. ആദ്യകാലലിപിയെക്കാൾ കുറെക്കൂടെ രേഖീകൃതരീതിയിലുള്ളതായിരുന്നു ഇത്. എഴുതിക്കഴിഞ്ഞ ചിഹ്നത്തിന്റെയിടയിലേക്ക്, ലേഖനി പിന്നീടു കൊണ്ടുവരേണ്ടാത്ത രീതിയിലാണ് ഈ ലിപി. ഇത്, മുദ്രണശാലകളിൽ അച്ചുനിരത്തുന്നതിന് സഹായകരമായ രീതിയിലുമായിരുന്നു. വീണ്ടും നീക്കേണ്ടാത്ത രീതിയിലായിരുന്നു ഇതിൽ സ്വരചിഹ്നങ്ങൾ. എന്നാൽ അച്ചടിയുടെ ആവിർഭാവം ലിപിയിൽ കാര്യമായ മാറ്റങ്ങൾ വരുത്തിയത്, കൂട്ടക്ഷരങ്ങളെ അണുവക്ഷരങ്ങളായി പിരിച്ചുകൊണ്ടായിരുന്നു.

## പ്രത്യേകതകൾ

പരമ്പരാഗതമായി, മലയാളം ഇടത്തുനിന്നു വലത്തോട്ടാണ് എഴുതുന്നത്. മലയാളം ലിപികളെയും അക്ഷരങ്ങളെയെന്നപോലെ സ്വരങ്ങളെന്നും വ്യഞ്ജനങ്ങളെന്നും രണ്ടായിത്തിരിക്കാം.

## സ്വരങ്ങൾ

സ്വരത്തിന്റെ കാലദൈർഘ്യം മലയാളത്തിൽ വളരെ പ്രാധാനം അർ‌ഹിക്കുന്നു.  കലം എന്നതിലെ ക് എന്ന വർണത്തിനു പിന്നിലുള്ള അ എന്ന സ്വരം ഹ്രസ്വമാണ്. സ്വരം ദീർഘിച്ച് കാലം എന്നായാൽ അർത്ഥം വ്യത്യസ്തമാണ്.

## വ്യഞ്ജനങ്ങൾ




## മറ്റ് പ്രതീകങ്ങൾ



## അക്കങ്ങൾ
സംഖ്യകൾ മലയാളലിപിയിൽ:
പ്രമാണം:Malayalam numerals.png
പക്ഷേ, ഇപ്പോൾ മലയാളികൾ എല്ലായിടത്തും ഇൻഡോ-അറബിക് അക്കങ്ങൾ ഉപയോഗിക്കുന്നതു മൂലം ഈ മലയാള അക്കങ്ങൾ  വിസ്മൃതമായിക്കൊണ്ടിരിക്കുന്നു. 








## അടയാളങ്ങൾ, ചുരുക്കെഴുത്തുകൾ
### ദിനാങ്കചിഹ്നം

മലയാളത്തിൽ ഒരു ദിവസം സൂചിപ്പിച്ചതിനുശേഷം ഉപയോഗിക്കുന്ന ചിഹ്നമാണ് "**൹**". യൂണികോഡിൽ U+0D79 എന്ന കോഡ് ഉപയോഗിച്ചാണ് ദിനാങ്കചിഹ്നം രേഖപ്പെടുത്തിയിട്ടുള്ളത്.  
:ഉദാഹരണം:
#ശ്രീമൂലം സമിതിയുടെ വാർഷികാഘോഷങ്ങൾ ൧൧൨൪ മകരം ൩ ൹ പുത്തരിക്കണ്ടം മൈതാനിയിൽ വച്ചു നടക്കുന്നു.

## മലയാളം യുണീകോഡ്
മലയാളം യുണീകോഡ് U+0D00 മുതൽ U+0D7F വരെയാണ്.  ചാരനിറത്തിലുള്ള കള്ളികൾ, ഇതുവരെ വിനിയോഗിച്ചിട്ടില്ലാത്ത യുണികോഡ് ബിന്ദുക്കളെ സൂചിപ്പിക്കുന്നു.

## ഇവകൂടി കാണുക
* മലയാളഭാഷ
* മലയാളം അക്ഷരമാല
* ഗ്രന്ഥ ലിപി
* തുളു ലിപി

## ബാഹ്യകണ്ണികൾ
* മലയാളം ലിപി പഠിക്കുന്നതിനുള്ള സ്രോതസ്സുകൾ ഉൾക്കൊള്ളുന്ന വെബ്സ്ഥാനം
* മലയാളം ലിപിയുടെ യുണികോഡ് പട്ടിക(PDF രൂപത്തിൽ)
* മലയാളം യുണികോഡ് ലിപിരൂപങ്ങൾ
* ഭാരതീയ ഭാഷാപരിവർ‌ത്തകം - റോമനീകൃത ഇംഗ്ലീഷിനെ മലയാളം യുണികോഡാക്കാനുള്ള വെബ്-ആധാരിത ഉപകരണം
*   'moodle' in Malayalam  Virtual Learning Environment

## അവലംബങ്ങൾ

വർഗ്ഗം:ബ്രാഹ്മിക ലിപികൾ
വർഗ്ഗം:മലയാളം
വർഗ്ഗം:മലയാളലിപി
ചിരി

thumb|200px|ഒരു നേപ്പാളി സ്ത്രീ ചിരിക്കുന്നു.

മുഖത്തുള്ള പ്രതേകിച്ച് വായയുടെ ഇരുവശവുമുള്ള പേശികൾ ചലിപ്പിച്ച് പ്രകടമാക്കുന്ന ഒരു ഭാവം ആണ്‌ **ചിരി**. കണ്ണുകൾക്ക് ചുറ്റിലുമായും ചിരി പ്രകടമാകും. മനുഷ്യരിൽ സന്തുഷ്ടി, സന്തോഷം, ആഹ്ലാദം എന്നിവ വ്യക്തമാക്കുന്ന ഒരു ഭാവപ്രകടനമാണ്‌ ചിരി, ചിലപ്പോൾ പരിഭ്രമവും ഇതു വഴി പ്രകടമാക്കുന്നു. ലോകത്തൊട്ടാകെ മനോവികാരങ്ങൾ പ്രകടിപ്പിക്കുവാൻ ചിരി ഉപയോഗിക്കുന്നതായി പഠനങ്ങൾ വ്യക്തമാക്കുന്നു. ചിരി വരാനുള്ള ഏറ്റവും പ്രധാനപ്പെട്ട ഒരു കാരണം സന്തോഷമാണ്‌. ഇതര മൃഗങ്ങളിൽ പല്ലുകൾ വെളിവാക്കുന്നത് ചിരി പോലെ തോന്നിക്കുമെങ്കിലും പലപ്പോഴും അത് ഒരു മുന്നറിയിപ്പായിരിക്കും, അല്ലെങ്കിൽ കീഴടങ്ങുന്നതിന്റെ ലക്ഷണവും. ചിമ്പാൻസികളിൽ ഇത് ഭയത്തിന്റെ ലക്ഷണമാകാം. ചിരികളെ കുറിച്ചുള്ള പഠനം ജീലോട്ടോളജി, സൈക്കോളജി, ഭാഷാശാസ്ത്രം തുടങ്ങിയവയുടെ ഭാഗമാണ്‌.

## ഗാലറി

Image:Mona_Lisa,_by_Leonardo_da_Vinci,_from_C2RMF_retouched.jpg|ലിയണാഡോ ഡാവിഞ്ചിയുടെ പ്രശസ്തമായ സൃഷ്ടിയായ മോണാലിസ.
Image:Iraqi girl smiles.jpg|ഒരു പെൺകുട്ടി വായ അടച്ചുപിടിച്ച് ചിരിക്കുന്നു.
Image:2005 03 01 rice blair 600.jpg|Politicians are often shown smiling as this is considered a sign of hospitality and confidence.
Image:Happy face ball.jpg|Artwork on this ball is a common abstract representation of a smiling face.


വർഗ്ഗം:മുഖഭാവങ്ങൾ
ലിമ

പെറുവിന്റെ തലസ്ഥാനമാണ് **ലിമ**. രാജ്യത്തെ ഏറ്റവും വലിയ നഗരവും ഇതുതന്നെ. ചിലോൺ, റിമാക്, ലുറീൻ നദികളുടെ താഴ്വരയിൽ ശാന്ത സമുദ്രത്തെ അഭിമുഖീകരിക്കുന്ന ഒരു തീരത്താണ് ഈ നഗരം സ്ഥിതി ചെയ്യുന്നത്. മെക്സിക്കോ സിറ്റി, സാവൊ പോളോ, ബ്യൂണസ് അയേഴ്സ്,  റിയോ ഡി ജനീറോ എന്നിവക്ക് പിന്നിലായി ലാറ്റിൻ അമേരിക്കയിലെ ഏറ്റവും വലിയ അഞ്ചാമത്തെ നഗരമാണിത്. 

1535 ജനുവരി 18-ന് സ്പെയിൻകാരനായ ഫ്രാൻസിസ്കോ പിസാറോയാണ് ലിമ നഗരം സ്ഥാപിച്ചത്. പെറു സ്പെയിനിന്റെ കോളനിയായിരുന്ന സമയത്ത് അവിടുത്തെ ഏറ്റവും പ്രധാനപ്പെട്ട നഗരമായിരുന്നു ഇത്. പെറു സ്വാതന്ത്ര്യ സമരത്തിനു ശേഷം നഗരം രാജ്യത്തിന്റെ തലസ്ഥാനമായി.
## അവലംബം


വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
വർഗ്ഗം:പെറു
വർഗ്ഗം:പെറുവിലെ പട്ടണങ്ങൾ
ലാഹോർ

പാകിസ്താന്റെ പഞ്ചാബ് പ്രവിശ്യയുടെ തലസ്ഥാനവും കറാച്ചിക്ക് പിന്നിലായി പാകിസ്താനിലെ ഏറ്റവും വലിയ രണ്ടാമത്തെ നഗരവുമാണ് **ലാഹോർ**. ശക്തമായ മുഗൾ പൈതൃകമുള്ള ഈ നഗരത്തെ *"മുഗളന്മാരുടെ പൂന്തോട്ടം*" എന്ന് വിശേഷിപ്പിക്കാറുണ്ട്. പാകിസ്താന്റെ സാംസ്കാരിക ഹൃദയമായും ഇതിനെ കണക്കാക്കുന്നു. പാകിസ്താൻ-ഇന്ത്യ അതിർത്തിക്കടുത്തായി രാവി നദിയുടെ തീരത്താണ് ലാഹോർ സ്ഥിതി ചെയ്യുന്നത്. ബാദ്ഷാഹി പള്ളി, ലാഹോർ കോട്ട, ഷാലിമാർ പൂന്തോട്ടം, ജഹാംഗീറിന്റെയും നൂർ-ജഹാന്റെയും ശവകുടീരങ്ങൾ തുടങ്ങിയവയാണ് നഗരത്തിലെ പ്രധാന വിനോദസഞ്ചാര ആകർഷണങ്ങൾ. ബ്രിട്ടീഷ് കോളനികാഴ്ചയുടെ കാലത്ത് സൃഷ്ടിക്കപ്പെട്ട ഇൻഡോ-ഗോഥിക് ശൈലിയിലുള്ള കെട്ടിടങ്ങളും ഇവിടെയുണ്ട്.

ഇവിടുത്തെ ദേശ ഭാഷയും ഏറ്റവും സംസാരിക്കപ്പെടുന്ന ഭാഷയും പഞ്ചാബിയാണ്. എന്നാൽ പാകിസ്താന്റെ രൂപീകരണത്തിനുശേഷം രാഷ്ട്രഭാഷയായ ഉർദു കൂടുതൽ പ്രചാരം നേടി. 2006-ലെ കനേഷുമാരി പ്രകാരം ഇവിടുത്തെ ജനസംഖ്യ ഏകദേശം 1 കോടിയാണ്. ഇത് ലാഹോറിനെ പാകിസ്താനിലെ ഏറ്റവും വലിയ രണ്ടാമത്തെ നഗരവും ദക്ഷിണേഷ്യയിലെ ഏറ്റവും വലിയ അഞ്ചാമത്തെ നഗരവും ലോകത്തിലെ ഏറ്റവും വലിയ 26-ആം നഗരവുമാക്കുന്നു.

## ചരിത്രം

ലാഹോർ നഗരം ഒന്നോ രണ്ടോ നൂറ്റാണ്ടിലാണ് സ്ഥാപിക്കപ്പെട്ടത്. ഏഴാം നൂറ്റാണ്ടോടെ സമ്പൽസമൃദ്ധവും പ്രധാനപ്പെട്ടതുമായ നഗരമായി വികസിച്ചു. മുസ്ലീം ആധിപത്യത്തോടെയാണ് നഗരം സുപ്രസിദ്ധമായി മാറിയത്. ഡെൽഹിക്കും ആഗ്രക്കുമൊപ്പം മുഗൾ കിരീടത്തിലെ മൂന്ന് നഗരരത്നങ്ങളിലൊന്നായിരുന്നു ലാഹോർ.

പതിനാറാം നൂറ്റാണ്ടിന്റെ അവസാനം മുഗൾ ചക്രവർത്തി അക്ബർ ലാഹോറിൽ കോട്ടയും നഗരമതിലും പണിതു. പന്ത്രണ്ട് കവാടങ്ങൾ ഇതിനുണ്ട്. നഗരമതിൽ പിൽക്കാലത്ത് രഞ്ജിത് സിങ് പുതുക്കിപ്പണിയുകയും ചെയ്തു. 1634-ൽ പണിത വസീർ ഖാൻ മോസ്ക്, ഇത് സൈദ് മുഹമ്മദ് ഇഷാഖ് എന്ന പഴയകാലവിശുദ്ധന്റെ ശവകുടീരത്തിന്റെ സ്ഥാനത്ത് പണിതതാണ്. 1674-ൽ ഔറംഗസേബ് ആണ് ലാഹോറിലെ ജമാ മസ്ജിദ് (ബാദ്ശാഹി പള്ളി) പണിതത്. ജഹാംഗീർ ശവകുടീരം, ഷാലിമാർ പൂന്തോട്ടം, ലാഹോർ കോട്ടയും കൊട്ടാരവും തുടങ്ങിയവ ഇവിടത്തെ മറ്റു ചരിത്രസ്മാരകങ്ങളാണ്. ഇവ ലാഹോർ നഗരത്തിന്റെ വടക്കുപടിഞ്ഞാറൻ ഭാഗത്ത് രാവി നദിക്കഭിമുഖമായുള്ള ഒരു ഉയർന്ന മൈതാനത്തിൽ നിലകൊള്ളുന്നു.

## അവലംബം


വർഗ്ഗം:പാകിസ്താനിലെ തലസ്ഥാനങ്ങൾ
വർഗ്ഗം:ലാഹോർ
വർഗ്ഗം:പഞ്ചാബിലെ (പാകിസ്താൻ) പട്ടണങ്ങൾ
ആദി

അരുണാചൽ പ്രദേശിലെ വടക്കൻ ഹിമാലയൻ കുന്നുകളിൽ വസിക്കുന്ന ആദിവാസിവംശമാണ്‌ ആദി. അരുണാചലിലെ കിഴക്കൻ സിയാങ്, അപ്പർ സിയാങ്, ഡിബാങ് താഴ്വര എന്നീ ജില്ലകളിലാണ്‌ ഇവരുടെ വാസം. തിബറ്റിന്റെ ഇന്ത്യൻ അതിർത്തിയോടടുത്ത പ്രദേശങ്ങളിലും ഇവരെ കണ്ടു വരുന്നു. അബോർ എന്നായിരുന്നു ഇവർ മുൻപ് അറിയപ്പെട്ടിരുന്നത്. (അപരിഷ്കൃതർ എന്നാണ്‌ അബോർ എന്ന വാക്കിനർത്ഥം). ആദി എന്ന വാക്കിനർത്ഥം കുന്ന് അല്ലെങ്കിൽ മലമുകൾ എന്നൊക്കെയാണ്‌.
## കൃഷിയും ഭക്ഷണവും
കാടു വെട്ടിത്തെളിച്ച് സ്ഥലം മാറിമാറീ ചാമ, നെല്ല്, പച്ചക്കറികൾ, കിഴങ്ങുകൾ തുടങ്ങിയവ കൃഷി ചെയ്യുനു. ഇതിനു പുറമേ ചെറിയ വന്യമൃഗങ്ങളെ വേട്ടയാടിപ്പിടിച്ചും ഇവർ ഭക്ഷണമാക്കുന്നു. മൽസ്യങ്ങളെ കെണി ഉപയോഗിച്ചും, നഞ്ചു കലക്കിയും പിടീച്ചു ഭക്ഷിക്കുന്നു. കോഴികളെ ഇറച്ചിക്കായി ഇവർ വളർത്തുമെങ്കിലും മുട്ട ഇവർ ഭക്ഷിക്കാറില്ല. മുട്ട ആഘോഷങ്ങൾക്കായി നീക്കി വക്കുന്നു. ഉദാഹരണത്തിന്‌ കരാറുകളിലേർപ്പെടുമ്പോഴോ, വാഗ്ദാനങ്ങൾ നൽകുന്ന അവസരങ്ങളിലോ മുട്ട നിലത്തെറിഞ്ഞ് പൊട്ടിക്കുന്നു
‌.
## അവലംബം

വർഗ്ഗം:ഇന്ത്യയിലെ ആദിവാസികൾ
ഡബ്ലിനിലെ ശിഖരം

[thumb|right| [O'Connell Street|ഓ’കോണൽ വീഥിയിൽ നിന്നുള്ള ഒരു ദൃശ്യം]]
thumb|right| സ്മാരകത്തിന്റെ ചുവടിൽ നിന്നുള്ള ദൃശ്യം

അയർലണ്ട്  രാജ്യത്തിന്റെ തലസ്ഥാനമായ ഡബ്ലിൻ എന്ന സ്ഥലത്തെ ഏറ്റവും പ്രധാന ആകർഷണമാണ് **സ്പൈർ ഓഫ് ഡബ്ലിൻ** (Spire of Dublin) എന്നറിയപ്പെടുന്ന **ഡബ്ലിനിലെ ശിഖരം**. വെളിച്ചത്തിന്റെ സ്മാരകം എന്നർത്ഥമുള്ള പേരായ **മോനുമെന്റ് ഓഫ് ലൈറ്റ്** (Monument of Light)  എന്നാണ് ഇതിന്റെ ഔദ്യോഗിക നാമം. ()  ഈ തലസ്ഥാന നഗരിയിലെ പ്രദാന വീഥിയായ ഓ' കോനെളിലാണ്‌ ഇത് സ്ഥിതി ചെയ്യുന്നത്. ഒരു പിന്നിന്റെ ആകൃതിയിൽ സ്ഥിതി ചെയ്യുന്ന   ഉയരമുള്ള   ഈ സ്തൂപം നഗരിക്ക് ഒരു അലങ്കാരമാണ്.

## അവലംബം

## പുറത്തേക്കുള്ള കണ്ണികൾ

* Ian Ritchie Architects
* The Spire of Dublin 
* Construction Photographs 
* Google Maps satellite view of Spire of Dublin
* Live Maps Bird's eye view of the Spire, GPO and O'Connell St
* SkyscraperPage.com
* More photos of the Spire of Dublin on Flickr
* Big spike aims to be Dublin's Eiffel Tower. *Independent* article from 1999 

വർഗ്ഗം:അയർലണ്ടിലെ വിനോദസഞ്ചാരകേന്ദ്രങ്ങൾ
സോമാലിലാന്റ്

ഹോൺ ഓഫ് ആഫ്രിക്കയ്ക്കടുത്ത് സോമാലിയൻ റിപ്പബ്ലിക്കിന്റെ ഭാഗമായി സ്ഥിതി ചെയ്യുന്ന ഒരു മേഖലയാണ് **സോമാലിലാന്റ്**  (,  *Arḍ aṣ-Ṣūmāl*).  ബ്രിട്ടീഷ് സോമാലിലാന്റിന്റെ പിൻ‌ഗാമിയായി പ്രഖ്യാപിച്ച്  1991 ൽ സ്വതന്ത്രരായി രൂപപ്പെട്ട രാജ്യമാണെങ്കിലും മറ്റേതെങ്കിലും രാജ്യമോ അന്താരാഷ്ട്രസംഘടനകളോ ഇതിനെ അംഗീകരിച്ചിട്ടില്ല. 

സോമാലിലാന്റിന്റെ തെക്ക് പടിഞ്ഞാറ് ഏത്യോപ്യയും, ജിബോട്ടി പടിഞ്ഞാറും ഏദൻ കടലിടുക്ക്  വടക്കു ഭാഗത്തായും , പുണ്ട്‌ലാന്റ് കിഴക്കായും സ്ഥിതി ചെയ്യുന്നു. 

[thumb|right|Somaliland border dispute with Puntland. As of July 1, 2007, part of the disputed territory declared the state of [Maakhir, which rejoined Puntland in 2009.]]

## അവലംബം

## പുറത്തേക്കുള്ള കണ്ണികൾ

* Somaliland official website 
* Somaliland Net  Somali and English language news website.
* Somaliland.Org news website  (primarily Somali language; some English)
* Democracy Comes of Age in Somaliland  Contemporary Review, 2005, Stefan Simanowitz
* Somaliland Times English language news website.
* Somaliland BBC Country Profile
* Somaliland - Interest free but not yet Shari’ah-compliant economy
* United Kingdom parliamentary debate on recognition of Somaliland, February 4, 2004 led by Tony Worthington
* Somaliland recognition finds enhanced support

വർഗ്ഗം:ആഫ്രിക്കൻ രാജ്യങ്ങൾ
ഹോ ചി മിൻ നഗരം

വിയറ്റ്നാമിലെ ഏറ്റവും വലിയ നഗരമാണ് **ഹോ ചി മിൻ നഗരം**. 17-ആം നൂറ്റാണ്ടിൽ വിയറ്റ്നാംകാർ തങ്ങളുടെ രാജ്യത്തോട് കൂട്ടുച്ചേർക്കും മുമ്പ് **പ്രെയ് നോകോർ** എന്ന പേരിൽ അറിയപ്പെട്ടു. **സയ്ഗോൺ** എന്ന പേരിൽ ഫ്രെഞ്ച് കോളനിയായ കൊചിൻചൈനയുടെയും 1954 മുതൽ 1975 വരെ തെക്കൻ വിയറ്റ്നാമിന്റെയും തലസ്ഥാനമായി പ്രവർത്തിച്ചു. 1976-ൽ സമീപ പ്രവിശ്യയുമായി ലയിച്ച് ഹോ മി ചിൻ നഗരം എന്ന് പുനർനാമകരണം ചെയ്യപ്പെട്ടു. 

സയ്ഗോൺ നദിയുടെ തീരത്താണ് ഈ നഗരം സ്ഥിതി ചെയ്യുന്നത്. തെക്കൻ ചൈനാ കടലിൽ നിന്നും 60 കിലോമീറ്റർ അകലെയും വിയറ്റ്നാമിന്റെ തലസ്ഥാനമായ ഹാനോയിയിൽ നിന്നും 1,760 കിലോമീറ്റർ അകെലെയുമാണ് ഇതിന്റെ സ്ഥാനം.

## അവലംബം


വർഗ്ഗം:വിയറ്റ്നാമിലെ നഗരങ്ങൾ‍
ഗദ

[thumb|right|ഇടതു കൈയ്യിൽ ഗദയേന്തി പോകുന്ന [ഹനുമാൻ|ഹനുമാൻറെ ശില്പം]]

വലിയ തലയും അതിനെ തൊട്ട് പിടിയുമുള്ള ലളിതമായ ഒരു ആയുധമാണ് **ഗദ**. വളരെ ശക്തമായി അടിക്കുവാൻ ഇതുകൊണ്ട് സാധിക്കും. മരം കൊണ്ടുള്ളതോ ലോഹം കൊണ്ടുള്ളതോ ആയ പിടിയും കല്ല്, ചെമ്പ്, വെങ്കലം, ഇരുമ്പ്, ഉരുക്ക് എന്നിവയിലേതെങ്കിലും കൊണ്ടുള്ള തല എന്നിവയാണ് ഒരു ഗദയുടെ ഭാഗങ്ങൾ. ഇന്ത്യയിലെ പുരാണകഥാപാത്രങ്ങളായ ഹനുമാൻ, ഭീമൻ, മഹാവിഷ്ണുതുടങ്ങിയവരുടെ പ്രധാനായുധമാണ് ഗദ.  മഹാവിഷ്ണുവിന്റെ ഗദയുടെ പേരാണ് കൗമോദകി. ഭാരതത്തിൽ  ഗദായുദ്ധം എന്നൊരു യുദ്ധയിനം തന്നെയുണ്ടായിരുന്നു.

വർഗ്ഗം:മൂർച്ചയില്ലാത്ത ആയുധങ്ങൾ
മാതൃഭൂമി ആഴ്ചപ്പതിപ്പ്

മാതൃഭൂമി പ്രസിദ്ധീകരിക്കുന്ന ഒരു മലയാള സാഹിത്യ സാംസ്കാരിക രാഷ്ട്രീയ വാരികയാണ് **മാതൃഭൂമി ആഴ്ചപ്പതിപ്പ്**. 1932 ജനുവരി 16 ന് ആരംഭിച്ചു. മലയാളസാഹിത്യത്തിന്റെ വളർച്ചയിൽ അനൽ‌പമായ പങ്കാണ്‌ മാതൃഭൂമിക്കുള്ളത്. മഹാകവി വള്ളത്തോളും കേസരി എ. ബാലകൃഷ്ണപിള്ളയും ഉൾപ്പെടെയുള്ളവരായിരുന്നു ആദ്യ ലക്കത്തിലെ എഴുത്തുകാർ.

തകഴിയുടെ *[[ഏണിപ്പടികൾ]]*, ഒ.വി. വിജയന്റെ *[[ഖസാക്കിന്റെ ഇതിഹാസം]]*, മുകുന്ദന്റെ *[[മയ്യഴിപ്പുഴയുടെ തീരങ്ങളിൽ|മയ്യഴിപുഴയുടെ തീരങ്ങളിൽ]]* തുടങ്ങിയവ മാതൃഭൂമിയിലാണ്‌ പ്രസിദ്ധീകരിച്ചത്. എം.വി. ദേവൻ, ആർട്ടിസ്റ്റ് നമ്പൂതിരി തുടങ്ങിയവർ രേഖാചിത്രകാരന്മാരായിരുന്നു. എൻ.വി. കൃഷ്ണവാരിയർ, എം.ടി. വാസുദേവൻ നായർ എന്നിവർ ദീർഘകാലം പത്രാധിപ ചുമതല വഹിച്ചു.

ഇപ്പോൾ കെ.കെ. ശ്രീധരൻ നായർ പത്രാധിപരും എം.പി. ഗോപിനാഥൻ ഡെപ്പ്യൂട്ടി പത്രാധിപരുമാണ്‌. മുഖ്യ സഹപത്രാധിപർ സുഭാഷ് ചന്ദ്രൻ.

കെ ഷെരീഫ് ആണ് ഇപ്പോഴത്തെ പ്രധാന രേഖാചിത്രകാരൻ 

## അവലംബം

മാധ്യമനിഘണ്ടു-ഡി സി വിജ്ഞാകോശ നിഘണ്ടു പരമ്പര. ഗ്രന്ഥകർ‌ഥാക്കൾ:പി.കെ. രാജശേഖരൻ,എസ്.എൻ. ജയപ്രകാശ്. പ്രസാധന വർഷം:സെപ്‌റ്റമ്പർ 2003

വർഗ്ഗം:സാഹിത്യ-സാംസ്കാരിക-രാഷ്ട്രീയ വാരികകൾ
പുട്ടപർത്തി

ആന്ധ്രപ്രദേശിലെ അനന്തപൂർ ജില്ലയിലെ ഒരു ചെറിയ പട്ടണമാണ് **പുട്ടപർത്തി** (). പ്രസിദ്ധ ആദ്ധ്യാ‍ത്മികഗുരുവായ സത്യ സായി ബാബയുടെ വസതി ഇവിടെയാണ്. 
ഇവിടുത്തെ പ്രധാ‍ന ആകർഷണം സായിബാബയുടെ പ്രശാന്തി നിലയം  എന്ന ആശ്രമമാണ്. ഈ ആശ്രമം സന്ദർശിക്കാൻ ഇന്ത്യയുടെ വിവിധ ഭാഗങ്ങളിൽ നിന്ന് ആളുകൾ എത്തിച്ചേരാറുണ്ട്. 

## അവലംബം

## പുറത്തേയ്ക്കുള്ള കണ്ണികൾ

left|thumbnail|300px|പുട്ടപർത്തിയിലേക്കുള്ള കവാടം

*- Tours & Travels 
*- Puttaparthi tour 
*- Puttaparthi 
*- Information about Puttaparthi

വർഗ്ഗം:ആന്ധ്രാപ്രദേശിലെ പട്ടണങ്ങൾ
മന്തി

യെമനിൽ നിന്നുള്ള അറേബ്യൻ ഭക്ഷ്യ വിഭവമാണ് **മന്ദി (مندي )**. കേരളത്തിൽ ഇത് **കുഴിമന്തി** എന്ന പേരിലും അറിയപ്പെടുന്നു  വിവാഹ സദ്യകളിലും മറ്റ് ആഘോഷാവസരങ്ങളിലും മന്തി അറബ് ജനതക്ക് വിശേഷപ്പെട്ടതാണ്.‌ കേരളത്തിലും പ്രചാരം നേടിയ കുഴിമന്തിയുടെ പ്രത്യേകത ഇത് കുഴിയിൽ വെച്ച് വേവിക്കുന്നുവെന്നതാണ്. വ്യത്യസ്ത രുചി, കുറഞ്ഞ കൊഴുപ്പ്  എന്നിവയും മറ്റ് ഘടകങ്ങളാണ്. ആട്ടിറച്ചിയോ കോഴിയിറച്ചിയോ ഉപയോഗിച്ച് ഉണ്ടാക്കുന്ന ബിരിയാണിയുടെ ഒരു ചെറുപതിപ്പാണിത് എന്ന് പറയാം. 

അകം വിസ്താരമുള്ള കുഴിയടുപ്പിൽ തീ കനലുകൾ കത്തിച്ച് ആടിന്റെയോ മാടിന്റെയോ വേവുമ്പോൾ ഉതിർന്ന് വീഴാത്ത അത്രയും തൂക്കമുള്ള മാംസം മുകളിൽ കെട്ടിത്തൂക്കി കനൽ ചൂടിൽ വേവിക്കുന്നു. ആ സമയത്ത് ഇറ്റി വീഴുന്ന കൊഴുപ്പ് ചോറിലേക്ക് പകരും. ഈ പ്രക്രയക്കാണ് മന്ദി എന്ന് പറയുന്നത്. 

## പദോൽപ്പത്തി
മന്ദമായി പെയ്യുന്ന മഴയെ അല്ലെങ്കിൽ മഞ്ഞിനെ സൂചിപ്പിക്കുന്ന 'നദാ' ندى എന്ന വാക്കിൽ നിന്നാണ് مندي മന്ദി എന്ന വാക്ക് ഉണ്ടായത്. അനുരാഗം അല്ലെങ്കിൽ സ്നേഹം വർഷിക്കുന്നതിനെയും അറബി സാഹിത്യത്തിൽ ആലങ്കാരികമായി നദാ എന്നു പറയും.

## സാങ്കേതികത
ഒന്നരമീറ്ററോളം ആഴമുള്ള ഇഷ്ടികകൊണ്ടു കെട്ടിയ വ‍ൃത്താകാരത്തിലുള്ള  കുഴിയടുപ്പുകളാണ് കുഴിമന്തി ഉണ്ടാക്കാനായി ഉപയോഗിക്കുന്നത്. ആദ്യ പടി, കുഴിയിൽ കനലെരിക്കുന്നതാണ്. കനലിന് പുളിമരം ഉപയോഗിക്കുന്നു. വിറകു കത്തി കനലാകുമ്പോഴേക്കും അരി കരയിൽ പകുതി വേവിച്ചു വയ്ക്കുന്നു. ഇതിലേക്കു ഗ്രാമ്പൂ, കറുവപ്പട്ട, ഉള്ളി ഇത്യാദികൾ ചേർക്കും. നീളം കൂടിയ ബസുമതി അരിയാണ് വേണ്ടത്. 

### ചേരുവകൾ
*ചിക്കൻ - ഒരു കിലോ
*ബസ്മതി അരി - 2 കപ്പ്
*മന്തി സ്പൈസസ് - 2 ടീസ്പൂൺ
*സവാള - 4 എണ്ണം
*തൈര് -4  ടീസ്പൂൺ
*ഒലിവ് എണ്ണ - 4 നാല് ടീ സ്പൂൺ
*തക്കാളി (മിക്‌സിയിൽ അരച്ചെടുത്തത്) - 2 എണ്ണം
*ഇഞ്ചി- വെളുത്തുള്ളി പേസ്റ്റ് - 2 ടീസ്പൂൺ
*നെയ്യ് - 2 ടീസ്പൂൺ
*പച്ചമുളക്- 5 എണ്ണം
*ഏലയ്ക്ക -5  എണ്ണം
*കുരുമുളക് - 10 എണ്ണം

### തയ്യാറാക്കുന്ന വിധം
വിറകു കത്തി കനൽ പഴുത്തു വരുമ്പോൾ പാതിവെന്ത അരി കുഴിവട്ടത്തിനൊത്ത ചെമ്പിലാക്കി ഇറക്കി വയ്ക്കും. തുറന്ന ചെമ്പിനു മുകളിൽ വയ്ക്കുന്ന ഗ്രില്ലിലാണ് ചിക്കൻ വെക്കുന്നു.  മുപ്പതും നാൽപതും കോഴികൾ പ്രത്യേക മസാലക്കൂട്ടുകൾ പുരട്ടി ഗ്രില്ലിൽ പൂക്കളമൊരുക്കുന്നതുപോലെ അടുക്കി വയ്ക്കും. ഏറ്റവും അടിയി‍ൽ കനൽ, അതിനു മുകളിൽ ചോറിൻചെമ്പ്, അതിനും മുകളിൽ ഗ്രില്ലിൽ മസാല പുരട്ടിയ ചിക്കൻ. ശേഷം കുഴി ഭദ്രമായി അടക്കുന്നു. ചൂടൽപം പോലും പുറത്തു പോകാത്ത വിധം ഇരുമ്പടപ്പു കൊണ്ട് അടുപ്പ് മൂടി വയ്ക്കും.

കുഴിക്കുള്ളിലെ എരിപൊരിയിൽ ഗ്രില്ലിൽ കിടക്കുന്ന ചിക്കൻ മുഴുവൻ വേവും. കോഴിയുടെ ദേഹത്തെ കൊഴുപ്പും നീരുമെല്ലാം നല്ല പാകത്തിൽ താഴെക്കിടക്കുന്ന ചോറിനു മുകളിൽ തൂകി വീഴും. കൂട്ടത്തിൽ ചോറും വെന്തു പാകമാകും. ചിക്കനിലെ ഈ കൊഴുപ്പല്ലാതെ വേറെ നെയ്യോ, എണ്ണയോ ഒന്നും മന്തിയിൽ ചേർക്കുന്നില്ലെന്നതാണ് പ്രത്യേകത. രണ്ട് മണിക്കൂർ കഴിഞ്ഞ ശേഷം ആദ്യം ചിക്കൻ ഗ്രില്ലും പിന്നീട് ചോറിന്റെ ചെമ്പും കമ്പികൾ കൊളുത്തിൽ കുടുക്കി  പൊക്കി മുകളിൽ എത്തിക്കുന്നു.

## അവലംബം


## പുറത്തേക്കുള്ള കണ്ണികൾ
* How to Make Chicken Mandi with Step-By-Step photos

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ഇറച്ചി വിഭവങ്ങൾ
ഉണ്ണിയപ്പം

ഒരു കേരളീയ ഭക്ഷണ പദാർത്ഥമാണ് **ഉണ്ണിയപ്പം**. കുഴിയപ്പം, കാരപ്പം , കാരോലപ്പം എന്നീ പേരുകളിലും അറിയപ്പെടുന്ന ഉണ്ണിയപ്പം ഒരു മധുരമുള്ള പലഹാരമാണ്. വാഴപ്പഴവും, അരിപ്പൊടിയും, ശർക്കരയുമാണ് ഉണ്ണിയപ്പം ഉണ്ടാക്കാൻ വേണ്ട സാധനങ്ങളിൽ പ്രധാനപ്പെട്ടവ. ഗോളാകൃതിയാണ് ഈ പലഹാരത്തിന്. കൊട്ടാരക്കര മഹാഗണപതിക്ഷേത്രത്തിലെ മുഖ്യ നിവേദ്യമാണു ഉണ്ണിയപ്പം. ഇത് ഡാനിഷ് വിഭവമായ Æbleskiver ന് സമാനമായ വിഭവമാണ് .

## പാചകം ചെയ്യുന്ന വിധം
### ചേരുവകൾ

ലഘു|തയ്യാറാക്കി വെച്ചിരിക്കുന്ന ഉണ്ണിയപ്പം.
[ലഘു|ഉണ്ണിയപ്പം ഉണ്ടാക്കുന്ന പാത്രം ([അപ്പക്കാര)]]
### വിധം
ശർക്കര ചൂടുവെള്ളം ചേർത്ത് പാനീയമാക്കണം. അത് അരിച്ചുമാറ്റി വയ്ക്കണം. എന്നിട്ട് അരിപ്പൊടിയിൽ പഴം ചേർത്ത് നന്നായി കുഴയ്ക്കണം. നെയ്യ് ചൂടാക്കി അതിൽ തേങ്ങാക്കൊത്തും എള്ളും വറുത്തെടുക്കണം. അതും ഏലയ്ക്കാപ്പൊടിയും അരിമാവിലേക്ക് അല്പം വെള്ളവും ചേർത്ത് നന്നായി കുഴയ്ക്കണം (വെള്ളം കൂടിപ്പോകരുത്). നന്നായി മയപ്പെടുത്തിയ മാവിൽ യീസ്റ്റ് ചേർത്ത് നാല് മണിക്കൂർ മാറ്റി വയ്ക്കുക. അതിനുശേഷം ഉണ്ണിയപ്പച്ചട്ടിയിൽ എണ്ണ തിളപ്പിച്ച് മാവ് ഒഴിക്കുക. നന്നായി മൂത്തതിനുശേഷം കോരിയെടുക്കുക.( ഉണ്ണിയപ്പം മയം  കൂടാൻ  സ്വല്പം മൈദ  കൂടി  മാവിൽ ചേർത്ത് കൊടുക്കാവുന്നതാണ്)

## ചിത്രശാല

File:Unniyappam_-_ഉണ്ണിയപ്പം.JPG|ഉണ്ണിയപ്പം/കുഴിയപ്പം
File:Karayappam.JPG|ഉണ്ണിയപ്പം
File:Unni appam, Evening snack, Kerala, India.jpg|കോരിവച്ച ഉണ്ണിയപ്പം
File:Unniyappam Making, pouring the rice cream into boiling palm oil.jpg|ഉണ്ണിയപ്പം ഉണ്ടാക്കാനായി മാവ് ഒഴിക്കുന്നു
File:Unni appam frying in oil, Thrissur, Kerala, India.jpg|ഉണ്ണിയപ്പം വറുക്കുന്നു


## പുറത്തേക്കുള്ള കണ്ണികൾ

വിഭാഗം:എണ്ണപ്പലഹാരങ്ങൾ‎

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:ക്ഷേത്രനിവേദ്യങ്ങൾ
ശ്രീ സത്യസായി വിമാനത്താവളം

ആന്ധ്രപ്രദേശ് സംസ്ഥാനത്തെ പുട്ടപർത്തിയിൽ സ്ഥിതി ചെയ്യുന്ന ഒരു വിമാനത്താവളമാണ് **ശ്രീ സത്യ സായി വിമാനത്താവളം** . ഇത് ഇന്ത്യൻ ഗുരുവായ സത്യസായി ബാബയുടെ പേരിലാണ് നാമകരണം ചെയ്തിരിക്കുന്നത്. ഇവിടെ സാ‍ധാരണ രീതിയിൽ വ്യവസായിക അടിസ്ഥാ‍നത്തിലുള്ള വിമാനങ്ങളേക്കാൾ ചാർട്ടെഡ് വിമാനങ്ങൾ ആണ് സേവനം നടത്തുന്നത്. 

## സേവനങ്ങൾ
ഇതുവരെ ഇവിടെ പ്രത്യേകമായി സമയക്രമത്തിൽ വിമാന സേവനം തുടങ്ങിയിട്ടില്ല. 

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## പുറത്തേക്കുള്ള കണ്ണികൾ
*
നെയ്യപ്പം

ഒരു കേരളീയ ഭക്ഷണപദാർത്ഥമാണ് **നെയ്യപ്പം**. നെയ്യിൽ പൊരിച്ചെടുക്കുന്നതുകൊണ്ടാകണം ഇതിന് നെയ്യപ്പം എന്ന് പേര് വരാൻ കാരണം. മധുരമുള്ള ഭക്ഷണപദാർത്ഥമായ നെയ്യപ്പം, ക്ഷേത്രങ്ങളിൽ പ്രസാദമായും നൽകാറുണ്ട്.  ഉണ്ണിയപ്പവുമായി നല്ല സാദൃശ്യം ഉണ്ട് നെയ്യപ്പത്തിന്.

## പുറത്തേക്കുള്ള കണ്ണികൾ
*നെയ്യപ്പത്തിൻറെ പാചകവിധികൾ

ലഘു

## അവലംബം

വിഭാഗം:എണ്ണപ്പലഹാരങ്ങൾ‎
വർഗ്ഗം:കേരളത്തിലെ ഭക്ഷ്യവിഭവങ്ങൾ
അലിഗഢ്

ഉത്തർപ്രദേശ് സംസ്ഥാനത്തെ ഒരു പട്ടണമാണ് **അലിഗഡ്**. , ). ഇതി അലിഗഡ് ജില്ലാഭരണകൂടത്തിന്റെ അധികാര പരിധിയിൽ വരുന്നതാണ്. ന്യൂ ഡെൽഹിയിൽ നിന്ന് എകദേശം 131 കി.മി ദൂരത്തിലാണ് ഇത് സ്ഥിതി ചെയ്യുന്നത്. 

## അവലംബം

## പുറത്തേക്കുള്ള കണ്ണികൾ
* Site for connecting Aligs 
* Aligarh's Web portal 
* Aligarh.Com 
* Aligarh Muslim University
* DESCRIPTIVE AND HISTORICAL ACCOUNT OF THE ALIGARH DISTRICT by EDWIN T. ATKINSON



## കൂടുതൽ വായനയ്ക്ക്
* Aligarh in My Days (Interviews of former Vice-Chancellors of Aligarh Muslim University), Ed. Syed Ziaur Rahman, Non-Resident Students' Centre, Aligarh Muslim University, Aligarh, 1997.
* 

വർഗ്ഗം:ഉത്തർപ്രദേശിലെ പട്ടണങ്ങൾ‎
കോപ്പൻഹേഗൻ

ഡെന്മാർക്കിന്റെ തലസ്ഥാനമാണ്‌ **കോപ്പൻഹേഗൻ** (,). ഡെന്മാർക്കിലെ ഏറ്റവും വലിയ നഗരമായ ഇവിടത്തെ ജനസംഖ്യ  1,875,179 (2009) ആണ്‌. സിലാന്റ് (Sjælland), അമാർ എന്നീ ദ്വീപുകളിലായാണ്‌ നഗരം സ്ഥിതിചെയ്യുന്നത്. 1160-67 ബിഷപ്പ് അബ്സലൺ ആണ് ഈ നഗരം സ്ഥാപിച്ചത്.  
thumb|200px
## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:കോപ്പൻഹേഗൻ
വർഗ്ഗം:ഡെന്മാർക്കിലെ നഗരങ്ങൾ
വട്ടയപ്പം

അരിപ്പൊടിയും, തേങ്ങാപ്പാലും ഉപയോഗിച്ച് തയ്യാറാക്കുന്ന, ഒരു കേരളീയ ഭക്ഷണപദാർത്ഥമാണ് **വട്ടയപ്പം**. മധുരമുള്ള പലഹാരമാണ് വട്ടയപ്പം. കേരളത്തിൽ പ്രത്യേകിച്ച് ക്രിസ്ത്യാനികളാണ് ഈ പലഹാരം കൂടുതലായും നിർമ്മിക്കാറുള്ളത്. വൃത്താകൃതിയിലിരിക്കുന്ന വട്ടയപ്പം മൃദുവായതും പ്രത്യേകിച്ച് ഏതെങ്കിലും കറിയോ മറ്റോ ആവശ്യമില്ലാതെ വെറുതെ കഴിക്കുന്നതുമാണ്. വട്ടയപ്പത്തിനുള്ള മാവ് ഇഡ്ഡലിത്തട്ടിൽ ഒഴിച്ച്  ഇഡ്ഡലിയുടെ ആകൃതിയിലും തയ്യാറാക്കാറുണ്ട്..

അരിമാവും തേങ്ങാപ്പാലും മറ്റും ചേർത്തിളക്കി റവ കുറുക്കിയതും (കപ്പി കാച്ചി) മറ്റ് ചേരുവകകളും ചേർത്തുവച്ച് പുളിപ്പിച്ച് പൊങ്ങിയ (fermentation) ശേഷം പാത്രത്തിൽ ഒഴിച്ച് ആവിയിൽ വേവിച്ചാണ് വട്ടയപ്പം തയ്യാറാക്കുന്നത്.പാത്രങ്ങളുടെ ആകൃതി സാധാരണ വട്ടത്തിലായതിനാൽ അപ്പവും വൃത്താകൃതിയിലായിരിക്കും. ഇതിനാൽ വട്ടയപ്പം എന്നറിയപ്പെടുന്നു. മുൻ കാലങ്ങളിൽ പുളിപ്പിക്കുന്നതിനായി കള്ള് (തെങ്ങ് / പന) ആണു് ചേർത്തിരുന്നത്. യീസ്റ്റ് ചേർത്തുണ്ടാക്കുന്നതിനെക്കാൾ സ്വാദുള്ളത് ഈ രീതിയിൽ നിർമ്മിക്കുമ്പോഴാണ്.  

വിശേഷദിവസങ്ങളിലാണ് ക്രിസ്ത്യാനികൾ കൂടുതലായും ഈ പലഹാരം നിർമ്മിക്കാറുള്ളത്. ഈസ്റ്റർ ദിനത്തോട് അനുബന്ധിച്ച് സുറിയാനി ക്രിസ്ത്യാനികൾ വട്ടയപ്പം ഉണ്ടാക്കാറുണ്ട്.    

## പാചകം ചെയ്യുവാൻ ആവശ്യമായ സാധനങ്ങൾ
* അരി 
* തേങ്ങാപ്പാൽ
* ഈസ്റ്റ്
* ചൂടുവെള്ളം 
* റവ 
* പഞ്ചസാര
* ഉപ്പ്
* ഏലക്കായ
* ഉണക്കമുന്തിരി

## ചിത്രശാല

പ്രമാണം:Vattayappam (2).JPG|വട്ടയപ്പം



## അവലംബം

വിഭാഗം:പലഹാരങ്ങൾ
പാലപ്പം

ഒരു നാടൻ കേരളീയ ഭക്ഷണപദാർത്ഥമാണ് **പാലപ്പം**. ക്രിസ്ത്യാനികൾ കൂടുതലായും നിർമ്മിക്കാറുള്ള പാലപ്പം, അരിയും, തേങ്ങാപ്പാലും ഉപയോഗിച്ചാണ് നിർമ്മിക്കുന്നത്. പാലപ്പം പാചകം ചെയ്യുന്നതിന് ഉപയോഗിക്കുന്ന ചട്ടിയാണ് പാലപ്പച്ചട്ടി.

## അവലംബം

വർഗ്ഗം:ഭക്ഷണപദാർത്ഥങ്ങൾ
ബറേലി

ഉത്തർ പ്രദേശിലെ ഒരു പട്ടണമാണ് **ബറേലി**. (, ). ബറേലി ജില്ലയുടെ ഭരണാധികാര പരിധിയിലാണ് ഇത് വരുന്നത്. രാംഗംഗ നദിയുടെ തീരത്ത് സ്ഥിതി ചെയ്യുന്ന ഈ സ്ഥലം പരുത്തി, പഞ്ചസാര എന്നിവയുടെ ഉത്പാദനത്തിലും മരപ്പണികൾക്കും പേര് കേട്ടതാണ്. 2001 ലെ കണക്കനുസരിച്ച്  ഇവിടുത്തെ ജനസംഖ്യ 699,839 ആണ്..

## അവലംബം

## പുറത്തേക്കുള്ള കണ്ണികൾ
* Official Website of Bareilly 
* Bareilly Development Authority
* Bareilly Municipal Corporation 
* Bareilly Cantonment Board 
* Indian Veterinary Research Institute
* MJP Rohilkhand University

വർഗ്ഗം:ഉത്തർപ്രദേശിലെ ജില്ലകൾ
വർഗ്ഗം:ഉത്തർപ്രദേശിലെ പട്ടണങ്ങൾ‎
ഝാൻസി

ഉത്തർപ്രദേശ് സംസ്ഥാനത്തിലെ ഒരു പ്രധാന നഗരമാണ് **ഝാൻസി**.   (ഉർദു: جھانسی, ഹിന്ദി: झांसी,മറാത്തി:झाशी). ഇത് ഝാൻസി ജില്ലയുടെ  ഭരണാധികാര പരിധിയിൽ വരുന്നതാണ്. ഇന്ത്യൻ റെയിൽ‌വേയുടെ ഭൂപടത്തിൽ ഝാൻസി ഒരു പ്രധാന റെയിൽ ജംഗ്ഷനാണ്.

## അവലംബം

* 

## പുറത്തേക്കുള്ള കണ്ണികൾ

* Jhansi District Official web site 
* Jhansi Municipal Corporation Official web site 
* Jhansi Development Authority Official web site
* Jhansi Cantonment Board Official web site 
* Official Jhansi Tourism web site 
* Jhansi Online News & Community 
* Jhansi City travel guide 
* Jhansi Latest News @ Dainik Jagran 
* Day by day account of Jhansi's role during the First Indian Rebellion 



വർഗ്ഗം:ഉത്തർപ്രദേശിലെ പട്ടണങ്ങൾ‎
ബേൺ

സ്വിറ്റ്സർലാന്റിന്റെ തലസ്ഥാനമാണ്‌ **ബേൺ**. 128,041 ആളു‍കൾ വസിക്കുന്ന ഈ നഗരം ജനസംഖ്യയിൽ സ്വിറ്റ്സർലാന്റിൽ അഞ്ചാമതായാണ്‌ നിലകൊള്ളുന്നത്. ജർമൻ ഭാഷയാണ്‌ ഔദ്യോഗികഭാഷ.

സ്വിസ് പീഠഭൂമിയിൽ ബേൺ കാന്റണിലായാണ്‌ ഈ നഗരം സ്ഥിതിചെയ്യുന്നത്. റൈൻ നദിയുടെ പോഷക നദിയായ ആർ നദി (ജർമൻ:Aare) ബേണിലൂടെ ഒഴുകുന്നു. ബേണിലെ പഴയ ഒബ്സർ‌വേറ്ററി സ്ഥിതി ചെയ്യുന്ന സ്ഥലത്തെ രേഖാംശമാണ്‌ സ്വിസ്സ് ജ്യോഗ്രഫിക് കോഓർഡിനേറ്റ് സിസ്റ്റത്തിലെ  പ്രൈം മെറിഡിയൻ ആയി കണക്കാക്കുന്നത് .

[thumb|right|200px|[Aare river in Berne. Background shows the high incline of the riverbank.]]
## കാലാവസ്ഥ

## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ബേൺ
വർഗ്ഗം:സ്വിറ്റ്സർലാന്റിലെ നഗരങ്ങൾ
കെ.എൻ. പണിക്കർ

ഇന്ത്യയിലെ ഒരു പ്രമുഖ ചരിത്രകാരനാണ്‌ **ഡോ. കെ.എൻ. പണിക്കർ**. ചരിത്ര രചനയിൽ മാർക്സിസ്റ്റ് രചനാരീതി സ്വീകരിച്ചിട്ടുള്ള പണിക്കർക്ക് വലതുപക്ഷ ബുദ്ധിജീവികളിൽ നിന്നും രാഷ്ട്രീയ സംഘടനകളിൽ നിന്നും പലപ്പോഴും കടുത്ത വിമർശനം ഏൽക്കേണ്ടിവന്നിട്ടുണ്ട്. വർഗീയ വൽകരിക്കപ്പെട്ട ചരിത്ര രചനാരീതിയെ ശക്തമായി എതിർക്കുന്ന ചരിത്രകാരന്മാരിൽ ഒരാളാണ്‌ ഇദ്ദേഹം.

2017-ൽ കേരള സാഹിത്യ അക്കാദമി വിശിഷ്ടാംഗത്വം നൽകി ആദരിച്ചു.

## ജീവിതരേഖ
ഗുരുവായൂർ തൈക്കാട്ട് കണ്ടിയൂർ വീട്ടിൽ കൃഷ്ണൻ നായരുടെയും ഇച്ചുക്കുട്ടി അമ്മയുടേയും പത്താമത്തെ മകനായി 1936-ൽ ജനിച്ചു.  ചാവക്കാട് ബോഡ് ഹൈസ്കൂളിൽ സെക്കണ്ടറി വിദ്യാഭ്യാസവും പാലക്കാട് ഗവ. വിക്ടോറിയകോളേജിൽ  ബിരുദ വിദ്യാഭ്യാസവും പൂർത്തിയാക്കി.രാജസ്ഥാൻ സർവകലാശാലയിൽനിന്ന് ബിരുദാനന്തര ബിരുദവും പി. എച്ഛ്. ഡിയും കരസ്ഥമാക്കി. പിന്നീട് ഡൽഹി ജാവഹർലാൽ നെഹ്‌റു സർവകലാശാലയിൽ ചരിത്ര വിഭാഗം അദ്ധ്യാപകനായി. വകുപ്പുമേധാവിയായും സ്കൂൾ ഓഫ് സോഷ്യൽ സയൻസിന്റെ  ഡീനായും ആർക്കൈവ്സ് ഓഫ് കൺറ്റമ്പററി ഹിസ്റ്ററിയുടെ ചെയർമാനായും പ്രവർത്തിച്ചു.പലവിദേശ സർ വകലാശാലകളിലും വിസിറ്റിങ്ങ് പ്രൊഫസറായും സേവനമനുഷ്ഠിച്ചിട്ടൂണ്ട്. വിവിധ അക്കാദമിക് സമിതികളിൽ ഉപദേശകനായി പ്രവർത്തിക്കുന്നു.  കേരളത്തിലെ കാലടിയിലുള്ള ശ്രീ ശങ്കരാചാര്യ സംസ്കൃത സർ‌വ്വകലാശാലയുടെ മുൻ വൈസ് ചാൻസലറായിരുന്നു. ഇപ്പോൾ കേരള ഹയർ എഡ്യൂക്കേഷൻ കൗൺസിലിന്റെ ചെയർമാനായി പ്രവർത്തിക്കുന്നു. അധിനിവേശകാലഘട്ടത്തിലെ സാംസ്കാരിക ഭൗതികചരിത്രമാണ് പ്രധാനമായി ഇദ്ദേഹത്തിന്റെ  ഗവേഷണമേഖല. ഇംഗ്ലീഷ് ഭാഷയിലാണ് കെ.എൻ.പണിക്കരുടെ ഗ്രന്ഥങ്ങളും പ്രബന്ധങ്ങളും രചിക്കപ്പെട്ടിട്ടുള്ളത്. 2026 മാർച്ച് 09ന് തിരവനന്തപുരത്ത് സ്വകാര്യ ആശുപത്രിയിൽ ആന്തരിച്ചു.

## പ്രധാന ഗ്രന്ഥങ്ങൾ
* എഗൈൻസ്റ്റ് ലോർഡ് അൻഡ് സ്‌റ്റേറ്റ്സ്: റിലിജിയൻ ആൻഡ് പെസന്റെ അപ്‌റൈസിംഗ് ഇൻ മലബാർ(1989)
* കൾച്ചർ ആൻഡ് കോൺഷ്യസ്‌നസ്  ഇൻ മോഡേൺ ഇന്ത്യ(1990)
*ബ്രിട്ടീഷ് ഡിപ്ലോമസി ഇൻ നോർത്ത് ഇന്ത്യ(1968)
*കൾച്ചർ,ഐഡിയോളജി ആൻഡ് ഹെഗിമണി: ഇന്റലച്ച്വൽസ് ആൻഡ് സോഷ്യൽ കോൺഷ്യസ് നെസ്സ് ഇൻ കൊളോണിയൽ ഇന്ത്യ(1995)
*കമ്മ്യൂണൽ ത്രെട്ട്, സെക്കുലർ ചലഞ്ച്(1997)
*കണ്ടമ്പററി ഇന്ത്യ: കൾച്ചർ ആൻഡ് പൊളിറ്റിക്സ്(2002)
*ഇന്റെറോഗേറ്റിങ്ങ് കൊളോണിയൽ മോഡേണിറ്റി(2002)
## എഡിറ്റ് ചെയ്ത ഗ്രന്ഥങ്ങൾ
*ജോൺ മാൽക്കം: പൊളിറ്റിക്കൽ ഹിസ്റ്ററി ഓഫ് ഇന്ത്യ (2 വാല്യം)-1980
*നാഷണൽ ആൻഡ് ലെഫ്റ്റ് മൂവ്മെന്റ്സ് ഇൻ ഇന്ത്യ(1980)
*കമ്മ്യൂണലിസം ഇൻ ഇന്ത്യൻ ഹിസ്റ്ററി-ഹിസ്റ്ററി,പൊളിറ്റിക്സ് ആൻഡ് കൾച്ചർ(1991)
*എ കൺസേൺഡ് ഇന്ത്യാസ് ഗൈഡ് ടു കമ്മ്യൂണലിസം(1999)
*ദ മേക്കിങ്ങ് ഓഫ് ഹിസ്റ്ററി(2002)(ടെറി ബൈറസും ഉറ്റ്സ പട്നായിക്കുമായി ചേർന്ന്)
*കൾച്ചർ: കോൺസെപ്റ്റ് ആൻഡ് പ്രാക്റ്റീസ്

## അവലംബം

## പുറത്തേക്കുള്ള കണ്ണി
* ''The Hindu'' , 29 November 2005
* കാലിക്കറ്റ് യൂണിവേഴ്സിറ്റി|കാലിക്കറ്റ് യൂണിവേഴ്സിറ്റിയിൽ നടത്തിയ പ്രഭാഷണം  മലയാളം വാരിക, 2012 മെയ് 11]

വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:മാർക്സിസ്റ്റ് ചരിത്രകാരന്മാർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:1936-ൽ ജനിച്ചവർ
ശർക്കരപുരട്ടി

തനതായ ഒരു കേരളീയ ഭക്ഷണ പദാർത്ഥമാണ് **ശർക്കരപുരട്ടി**. കഷണങ്ങളാക്കിയ വാഴക്കായക്കു മുകളിൽ ശർക്കര ഉരുക്കിയ മിശ്രിതം പുരട്ടിയാണ്‌ ശർക്കരപുരട്ടി ഉണ്ടാക്കുന്നത്. ശർക്കരവരട്ടി, ശർക്കര ഉപ്പേരി എന്നും ഇതിന് പേരുണ്ട്. ഓണസദ്യക്ക് ശർക്കരവരട്ടി ഒരു പ്രധാന വിഭവമാണ്, കല്ല്യാണ സദ്യകളിലും ശർക്കരവരട്ടി വിഭവമായി വിളമ്പാറുണ്ട്. 

## ചിത്രശാല

File:Sarkkara_Urutti_-_ശർക്കര_ഉരുട്ടി.JPG|ശർക്കര വരട്ടി
File:Sarkkara puratti.jpg|ശർക്കരപുരട്ടി


## പുറത്തേക്കുള്ള കണ്ണികൾ
*ശർക്കരപുരട്ടി ഉണ്ടാക്കുന്ന വിധം 

## അവലംബം

വിഭാഗം:എണ്ണപ്പലഹാരങ്ങൾ‎

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:കായ കൊണ്ടുണ്ടാക്കുന്ന വിഭവങ്ങൾ
വെള്ളയപ്പം

അരിമാവും, തേങ്ങാപ്പാലും ഉപയോഗിച്ച് തയ്യാറാക്കാവുന്ന ഒരു നാടൻ കേരളീയ ഭക്ഷണ പദാർത്ഥമാണ് **വെള്ളപ്പം** അഥവാ **വെള്ളയപ്പം**. ഒരു ദോശയുടെ ആകൃതിയോട് സാമ്യമുള്ള വെള്ളയപ്പം, കറികൾ ചേർത്തും അല്ലാതെയും ഭക്ഷിക്കാറുണ്ട്. തമിഴ്നാട്ടിൽ ഇതിന്‌ ആപ്പം എന്നാണ്‌ പേര്‌. 

## ചിത്രശാല

File:Vellayappam_-_വെള്ളയപ്പം_01.JPG|വെള്ളയപ്പം
File:Vellayappam_-_വെള്ളയപ്പം_02.JPG|വെള്ളയപ്പം കുടിൽ വ്യവസായമായി നിർമ്മിക്കുന്നു


## പുറത്തേക്കുള്ള കണ്ണികൾ
*വെള്ളപ്പം ഉണ്ടാക്കുന്ന വിധം 

## അവലംബം

വിഭാഗം:പലഹാരങ്ങൾ

വർഗ്ഗം:കേരളത്തിലെ ഭക്ഷ്യവിഭവങ്ങൾ
അവലോസ് പൊടി

ഒരു കേരളീയ ഭക്ഷണ പദാർത്ഥമാണ് **അവലോസ് പൊടി**. ചീനി  മാവ് ,പൂരം വറുത്തത് എന്നും ഇതിന് പേരുണ്ട്. അരിവറുത്തത്, തേങ്ങ വറുത്തത്, കരിംജീരകം, ഉപ്പ്, തുടങ്ങിയവ ചേർത്താണ് അവലോസ് പൊടി തയ്യാറാക്കുന്നത്. അവലോസ് പൊടി ശർക്കര ലായനി ചേർത്ത് ഉരുട്ടിയുണ്ടാക്കുന്നതാണ് **അവലോസുണ്ട**. ചിലയിടത്ത് ഇതിനെയും അരിയുണ്ട എന്ന് പറയാറുണ്ട്. അവലോകിതേശ്വരന്റെ പ്രതിഷ്ഠയുള്ളിടത്തെ വഴിപാ‍ട് ആയിരുന്നു അവലോസ് ഉണ്ട എന്ന് പറയപ്പെടുന്നു. 

കുറെ കാലം സൂക്ഷിച്ചുവക്കാൻ കഴിയുന്ന ഒരു വിഭവം ആണിത്. യാത്ര ചെയ്യുന്നവരും ദൂരദേശങ്ങളിൽ പോകുന്നവരും അവലോസ് പൊടി കൊണ്ടുപോകുന്നു. 

## അവലംബം

വിഭാഗം:പലഹാരങ്ങൾ

വർഗ്ഗം:കേരളത്തിലെ ഭക്ഷ്യവിഭവങ്ങൾ
സബയോൻ ലിനക്സ്

ജെന്റു ലിനക്സ് അടിസ്ഥാനമായി പ്രവർത്തിക്കുന്ന  ഒരു ഗ്നു/ലിനക്സ് വിതരണമാണ്‌ **സബയോൻ**‍(മുമ്പ് RR4 ലിനക്സെന്നും RR64 ലിനക്സെന്നും അറിയപ്പെട്ടിരുന്നു). ഫാബിയോ എർകുലിയാനി എന്ന ഡെവലപ്പറാണ്‌ ഈ ലിനക്സ് വിതരണം നിർമ്മിച്ചത്.  പൂർണമായും സോഴ്സ് കോഡിനെ ആശ്രയിക്കാതെ ബൈനറി പാക്കേജുകളിൽനിന്നും സോഫ്റ്റ്‌വെയർ‍ ഇൻസ്റ്റാൾ ചെയ്യാമെന്ന സവിശേഷത ഇതിനെ ജെന്റു ലിനക്സിൽ ‍നിന്നും വ്യത്യസ്തമാക്കുന്നു. സബയോൺ "ഔട്ട് ഓഫ് ദി ബോക്സ്" തത്വശാസ്ത്രം പിന്തുടർന്നത്, ഉപയോക്താവിന് ഉപയോഗിക്കാൻ തയ്യാറായ നിരവധി ആപ്ലിക്കേഷനുകളും സ്വയം ക്രമീകരിച്ച ഓപ്പറേറ്റിംഗ് സിസ്റ്റവും നൽകുക എന്ന ലക്ഷ്യത്തോടെ പ്രവർത്തിക്കുന്നു.

പാക്കേജുകൾ നിയന്ത്രിക്കാൻ സബയോൻ ഉപയോഗിക്കുന്നത് പോർട്ടേജ് പാക്കേജ് മാനേജ്മെന്റ് സിസ്റ്റമാണ്‌. അതുകൊണ്ടുതന്നെ ജെന്റു ലിനക്സിനുവേണ്ടി എഴുതപ്പെട്ട ഒട്ടുമിക്ക ലേഖനങ്ങളും പാക്കേജുകളും സബയോൻ പിന്തുണയ്ക്കും. സാമാന്യം നല്ല വേഗതയിൽ ബൂട്ടു ചെയ്യുന്ന സബയോൻ മൾട്ടിമീഡിയ/ഇന്റർനെറ്റ് തുടങ്ങിയവയ്ക്ക് അനുയോജ്യമാണ്‌. 

സബയോൻ ലിനക്സ് ഒരു റോളിംഗ് റിലീസ് സൈക്കിൾ, സ്വന്തം സോഫ്‌റ്റ്‌വെയർ ശേഖരം, എൻട്രോപ്പി എന്ന പാക്കേജ് മാനേജ്‌മെന്റ് സിസ്റ്റം എന്നിവ അവതരിപ്പിച്ചു. സബയോൻ x86, എഎംഡി64 വിതരണങ്ങളിൽ ലഭ്യമാണ്, ബീഗിൾബോണിന്റെ വികസനത്തിൽ ആംവി7(ARMv7)-ന് ചിപ്പിന് വേണ്ടിയുള്ള പിന്തുണ ലഭ്യമായിരുന്നു.

മുട്ടയിൽ നിന്ന് ഉണ്ടാക്കുന്ന ഇറ്റാലിയൻ മധുരപലഹാരമായ സബായോണിന്റെ പേരാണ് ഇതിന് ലഭിച്ചത്. സബയോണിന്റെ ലോഗോ ഒരു കോഴിക്കാലിന്റെ പ്രതീതിയായിരുന്നു.2020 നവംബറിൽ, ഭാവിയിലെ സബയോൺ ലിനക്‌സ് പതിപ്പുകൾ ജെന്റൂ ലിനക്‌സിന് പകരം ഫൂണ്ടൂവിനെ അടിസ്ഥാനമാക്കിയുള്ളതായിരിക്കുമെന്ന് പ്രഖ്യാപിച്ചു.അതിനാൽ സബയോൺ ലിനക്സ് മൊകാസിനോ ഒഎസിലേക്ക് പുനർനാമകരണം ചെയ്യപ്പെടും.
## പുതിയ പതിപ്പുകൾ
പതിപ്പ് 4.1 മുതൽ, ഗ്നോം അല്ലെങ്കിൽ കെഡിഇ ഡെസ്‌ക്‌ടോപ്പ് എൺവയൺമെന്റുകൾ ഉൾക്കൊള്ളുന്ന രണ്ട് വ്യത്യസ്ത ഫ്ലേവറുകളിൽ സബയോൺ പുറത്തിറങ്ങി, അൾട്രാലൈറ്റ് ഫ്ലക്സ്ബോക്സ് എൻവയോൺമെന്റും ഉൾപ്പെടുത്തിയിട്ടുണ്ട്. (മുമ്പത്തെ പതിപ്പുകളിൽ മൂന്ന് എൺവയൺമെന്റുകളും ഒരു ഡിവിഡി ഐഎസ്ഒ ഇമേജിൽ ഉൾപ്പെടുത്തിയിട്ടുണ്ട്).

സബയോണിന്റെ പ്രാരംഭ പതിപ്പ് മുതൽ, സബയോണിന്റെ അധിക പതിപ്പുകൾ എക്സ്എഫ്സിഇ(Xfce), എൽഎക്സ്ഡിഇ(LXDE) എന്നിവയുൾപ്പെടെ മറ്റ് എക്സ്(X) എൺവയൺമെന്റുകൾ കൂടി ചേർത്തു. സബയോൺ ഓപ്പറേറ്റിംഗ് സിസ്റ്റത്തിന്റെ സ്പിന്നുകൾ സൃഷ്ടിക്കാൻ അനുവദിക്കുന്നതിനായി സബയോണിന്റെ ഏറ്റവും കുറഞ്ഞ ഇൻസ്റ്റാളുള്ള ഒരു കോർസിഡി(CoreCD) പതിപ്പ് പുറത്തിറങ്ങി;എന്നിരുന്നാലും, ഇത് പിന്നീട് നിർത്തലാക്കുകയും കോർസിഡിഎക്സ്(CoreCDX) (ഫ്ലക്സ്ബോക്സ് വിൻഡോ മാനേജർ), സ്പിൻബേസ് (എക്സ് എൻവയോൺമെന്റ് ഇല്ല) എന്നിവ സ്ഥാപിക്കുകയും ചെയ്തു. പിന്നീട് "സബയോൺ മിനിമൽ" വഴിയും സാധ്യമാക്കി.സെർവർ-ഒപ്റ്റിമൈസ് ചെയ്ത കേർണലും ചെറിയ ഫുട്ട്പ്രിന്റും ഉൾക്കൊള്ളുന്ന ഒരു സെർവർബേസ് പതിപ്പ് പുറത്തിറങ്ങി, എന്നാൽ ഇത് പിന്നീട് നിർത്തലാക്കുകയും "സബയോൺ മിനിമൽ" എന്നതിലേക്ക് സംയോജിപ്പിക്കുകയും ചെയ്തു.
* സബയോൻ  ലിനക്സ്-x86/x86_64 4.1 കെ.ഡി.ഇ. 29 April 2009
* സബയോൻ  ലിനക്സ്-x86/x86_64 4.1 ഗ്നോം 13 April 2009
* സബയോൻ  ലിനക്സ്-x86/x86_64 4.0 "ലൈറ്റ് എം.സി.ഇ." 20 January 2009  
* സബയോൻ  ലിനക്സ്-x86/x86_64 4.0-r1: 31 December 2008
Download mirrors 

## ഇതു കൂടികാണുക
*ലിനക്സ്
*ജെന്റു ലിനക്സ്

## പുറത്തേക്കള്ള കണ്ണികൾ
* Project website

## അവലംബം
വർഗ്ഗം:ലിനക്സ് വിതരണങ്ങൾ
വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:ജെന്റു അടിസ്ഥാനമാക്കിയുള്ള ലിനക്സ് വിതരണങ്ങൾ
പ്രഫുൽ ബിദ്വായ്

thumb|പ്രഫുൽ ബിദ്വായ്
ഇന്ത്യയിലെ ഒരു പത്രപ്രവർത്തകനും രാഷ്ട്രീയ നിരീക്ഷകനും സാമൂഹ്യപ്രവർത്തകനുമാണ്‌ പ്രഫുൽ ബിദ്വായ്. 1972 ആദ്യത്തിൽ 'എകണോമിക് ആൻഡ് പൊളിറ്റിക്കൽ വീക്കിലി ഓഫ് ഇന്ത്യയിൽ പ്രസിദ്ധീകരിച്ചു വന്ന പംക്തിയിലൂടെയാണ്‌ ബിദ്വായ് ശ്രദ്ധിക്കപ്പെടുന്നത്. ബിസിനസ്സ് ഇന്ത്യയുടെ പത്രാധിപരായും ഫിനാൻഷ്യൽ എക്സ്പ്രസ്സിന്റെ ലേഖകനായും ഇദ്ദേഹം ജോലിചെയ്തു. 1981 മുതൽ 1993 വരെ ടൈംസ് ഓഫ് ഇന്ത്യയുടെ സീനിയർ പത്രാധിപരായിരുന്നു. ഇക്കാലത്ത് ടൈംസ് ഓഫ് ഇന്ത്യയുടെ ഏറ്റവും പ്രസിദ്ധനായ പത്രപ്രവർത്തകനായി അറിയപ്പെട്ടു. നിലവിൽ ഹിന്ദുസ്ഥാൻ ടൈംസ്,ദ ട്രിബ്യൂൺ,റെഡ്ഡീഫ്.കോം, ഫ്രന്റ്‌ലൈൻ, കാശ്മീർ ടൈംസ് എന്നീ പ്രസിദ്ധീകരണങ്ങളിലുൾപ്പെടെ ഇരുപതോളം പത്രങ്ങളിൽ പംക്തി എഴുത്തുകാരനാണ്‌.ആന്റിവാർ.കോം എന്ന വെബ്‌സൈറ്റിൽ 'ഫ്രം ദ വേൾഡ് മോസ്‌റ്റ് ഡെയ്ൻ‌ജറസ് പ്ലൈസ്' എന്ന പംക്തി സ്ഥിരമായി എഴുതുന്നു.

മുംബൈ സ്വദേശിയായ ബിദ്വായ് അണുവായുധനിരോധനത്തിന്‌ പോരാടുന്ന ശക്തനായ ഒരു പീസ് ആക്ടിവിസ്റ്റുകൂടിയാണ്‌
കപടമതേതരത്വത്തിനും സാമ്രാജ്യത്വത്തിനും എതിരായും അദ്ദേഹത്തിന്റെ തൂലിക ശക്തമാണ്‌.

ആംസ്റ്റർഡാമിൽ ഒരു കോൺഫറൻസിന് എത്തിയ അദ്ദേഹം ഭക്ഷണത്തിനിടെ ഉണ്ടായ ശ്വാസ തടസ്സം മൂലം അന്തരിച്ചു. 66 വയസ്സായിരുന്നു 

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യയിലെ പത്രപ്രവർത്തകർ
ലിസ്‌ബൺ

പോർച്ചുഗലിന്റെ തലസ്ഥാനവും, ഏറ്റവും വലിയ നഗരവുമാണ് **ലിസ്‌ബൻ** *(Lisboa,* ). നഗരത്തിന്റെ  വരുന്ന, പ്രധാന ഭാഗങ്ങൾ ഉൾക്കൊള്ളുന്ന ലിസ്ബൺ മുൻസിപ്പാലിറ്റിയിൽ 545,796 പേർ വസിക്കുന്നു. അതുപോലെ ലിസ്ബൺ മെട്രോപ്പൊലിറ്റൻ പ്രദേസത്ത് 2.8 ദശലക്ഷം പേരും പ്രാന്തപ്രദേശങ്ങളിലുൾപ്പെടെയുമായി മൊത്തം 3.34 ദശലക്ഷം പേരും താമസിക്കുന്നു.

## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:പോർച്ചുഗലിലെ നഗരങ്ങൾ
മർദ്ദം

ഭൗതികശാസ്ത്രത്തിലും, സാങ്കേതികവിദ്യയിലും, ഇതര വിഷയങ്ങളിലും, ഒരു വസ്തുവിന്റെ ഒരു മാത്ര വിസ്തീർണ്ണം ഉപരിതലത്തിന് ലംബമായി‍,  പ്രയോഗിക്കപ്പെടുന്ന ബലത്തെയാണ് **മർദ്ദം** (Pressure) എന്നു വിളിക്കുന്നത്.

ഇതിന്റെ സമവാക്യം താഴെപ്പറയുന്നതാണ്:
: p = \frac{F}{A}\ \mbox{or}\ p = \frac{dF_n}{dA}

ഇതിൽ:
:p - മർദ്ദം
:F - ലംബമായി അനുഭവപ്പെടുന്ന ബലം
:A -വിസ്തീർണ്ണം

മർദ്ദം ഒരു അദിശ അളവാണ്. പാസ്കൽ (Pa) ആണ് ഇതിന്റെ എസ്.ഐ. ഏകകം. 1 Pa = 1 N/m2(ന്യൂട്ടൺ മീറ്റർ സ്ക്വയർ)

പാസ്കൽ നിയമമനുസരിച്ച് ഒരു ദ്രവത്തിലെ ഒരു ബിന്ദുവിൽ എല്ലാ ദിശയിലും അനുഭവപ്പെടുന്ന മർദ്ദം തുല്യമയിരിക്കും.
മർദ്ദത്തിന്റെ SI  യുണിറ്റ്‌ പസ്കാൽ(Pa)  ആണ് . ഈ യുണിറ്റ്‌ നിലവിൽ വന്നത് 1971 നു ശേഷമാണു.എന്നാൽ അതിനു മുമ്പ്‌ N/m2 എന്ന രൂപത്തിലയിരുന്നു ഇതുണ്ടയിരുന്നത്.
ലോകത്തിന്റെ  ചില ഭാഗങ്ങളിൽ  pound per square inch (psi) , bar  എന്നാണ് ഉപയോഗിക്കുന്നത്.

## വ്യാപകമർദ്ദം
ഒരു പ്രതലത്തിൽ ലംബമായി അനുഭവപ്പെടുന്ന ആകെ ബലത്തെ വ്യാപക മർദ്ദം എന്നു പറയുന്നു. വ്യാപകമർദ്ദത്തെ വിസ്തീർണ്ണം കൊണ്ട് ഹരിച്ചാണ്‌ പല പ്രശ്നങ്ങളിലും മർദ്ദം കണ്ടെത്തുന്നത്.

വർഗ്ഗം:മർദ്ദം
ബോൾട്ട്-117

right|300px|thumb|ബോൾട്ട്-117 ലേസർ നിയന്ത്രിത ബോംബ്
ലോകത്തെ ആദ്യത്തെ ലേസർ നിയന്ത്രിത ബോംബാണ്‌ പിൽക്കാലത്ത് ജിബിയു-1/ബി (ഗൈഡഡ് ബോംബ് യൂണിറ്റ്) എന്നു പുനഃനാമകരണം ചെയ്യപ്പെട്ട ടെക്സസ് ഇൻസ്ട്രുമെന്റ്സ് **ബോൾട്ട്-117**. ഒരു എം.117 750പൗണ്ട് പെട്ടിയും കെ.എം.യു-342 ലേസർ നിയന്ത്രണസം‌വിധാനവും ഉൾപ്പെട്ടതായിരുന്നു ബോംബ്. ബോംബിന്റെ മുൻഭാഗത്തായി ലേസർ രശ്മിയെ പിന്തുടരാനുള്ള ഉപകരണവും പിൻഭാഗത്ത് പറക്കൽ നിയന്ത്രിക്കാനാവശ്യമായ വാൽച്ചിറകുകളും ഘടിപ്പിച്ചിരുന്നു. 

## അവലംബം


വർഗ്ഗം:American Cold War air-dropped bombs
വർഗ്ഗം:Weapon guidance
വർഗ്ഗം:ഗൈഡഡ് ബോംബുകൾ
വർഗ്ഗം:ടെക്സസ് ഇൻസ്ട്രുമെന്റ്സ്
ലോണാവാല

മഹാരാഷ്ട്ര സംസ്ഥാനത്തെ പുണെ ജില്ലയിൽ വരുന്ന ഒരു മലമ്പ്രദേശമാണ് **ലോണാവാല** (). പൂനെയ് പട്ടണത്തിൽ നിന്നും ഏകദേശം 64 കി.മി ദൂരത്തിലാണ് ഇത് സ്ഥിതി ചെയ്യുന്നത്. മുംബൈ പട്ടണത്തിൽ നിന്നും ഏകദേശം 96 കി.മി ദൂരത്തിലുമാണ് ഇത് സ്ഥിതി ചെയ്യുന്നത്.  ഇവിടുത്തെ ചിക്കി എന്ന മിഠായിക്ക് ഈ സ്ഥലം വളരെ പേരുകേട്ടതാണ്.  മഹാരാഷ്ട്രയിലെ വിനോദസഞ്ചാരത്തിന് ഈ സ്ഥലം അറിയപ്പെടുന്നു. ഇവിടുത്തെ നല്ല കാലാവസ്ഥ ധാരാളം വിനോദസഞ്ചാരികളെ ഇവിടെക്ക് ആകർഷിക്കുന്നു. മുംബൈ - പൂണെ എക്പ്രസ്സ് ഹൈവേ ഇതിലൂടെ കടന്നു പോകുന്നു. ഇവിടെ മൺസൂൺ കാലഘട്ടത്തിലാണ് വിനോദ സഞ്ചാര കാലം തുടങ്ങുന്നത്. ഇവിടത്തെ ജനസംഖ്യ ഏകദേശം 50,000 ആണ്.

## അവലംബം
 

## പുറത്തേക്കുള്ളകണ്ണികൾ

* Photographs of some places in and around Lonavala 
* മഹാരാഷ്ട്രയിലെ ഹിൽസ്റ്റേഷനുകൾ
വർഗ്ഗം:ഇന്ത്യയിലെ മലമ്പ്രദേശങ്ങൾ
വർഗ്ഗം:മഹാരാഷ്ട്രയിലെ പട്ടണങ്ങൾ
മുഴക്കുന്ന് ഗ്രാമപഞ്ചായത്ത്

കണ്ണൂർ ജില്ലയിൽ ഇരിട്ടി താലൂക്കിലെ പേരാവൂർ ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **മുഴക്കുന്ന്  ഗ്രാമപഞ്ചായത്ത്**. ഈ ഗ്രാമപഞ്ചായത്ത്, പേരാവൂർ നിയമസഭാമണ്ഡലത്തിലാണ്‌ ഉൾപ്പെടുന്നത്.. പ്രസിദ്ധമായ മൃദംഗശൈലേശ്വരീക്ഷേത്രം ഈ പഞ്ചായത്തിലാണ്.

## ഭൂമിശാസ്ത്രം
### അതിരുകൾ
കിഴക്ക് - ആറളം പുഴ

പടിഞ്ഞാറ് - തില്ലങ്കേരി ഗ്രാമപഞ്ചായത്ത്

തെക്ക് - പേരാവൂർ, മാലൂർ ഗ്രാമപഞ്ചായത്തുകൾ

വടക്ക് - ആറളം പുഴ ,ഇരിട്ടി നഗരസഭ

## ഭരണ സമിതി അംഗങ്ങൾ
* ഊവ്വാപ്പള്ളി - മുസ്തഫ പി പി
* അയ്യപ്പൻ കാവ് - കെ വി റഷീദ്
* വിളക്കോട് - മിനി വി
* പുല്ലാഞ്ഞോട് - ഉമേശന് കെ കെ
* പാല - വിനീത എം
* പെരുന്പുന്ന - സജീവന് കെ കെ
* കാക്കയങ്ങാട് - പ്രീത
* വട്ടപ്പൊയിൽ - ബാബു ജോസഫ്
* ഗ്രാമം - സിനി
* മുടക്കോഴി - സുരേന്ദ്രന്
* ഗ്രാമം - സിനി
* കടുക്കാപ്പാലം - രവീന്ദ്രനാഥ്
* മുഴക്കുന്ന് - വനജ
* നല്ലൂർ - ഷൈലജ
* പാറക്കണ്ടം - മിനി ചന്ദ്രന്
* കുന്നത്തൂര് - നൂര്ജഹാന്

## പഞ്ചായത്തിലെ പൊതു സ്ഥാപനങ്ങൾ
* ഗ്രാമ പഞ്ചായത്ത് ഓഫിസ്
* വില്ലേജ് ഓഫിസ്
* കൃഷിഭവൻ
* വി ഇ ഒ ഓഫിസ്
* ഐ സി ഡി പി സബ്സെൻറർ
* പി എച്ച് സി
* ഹോമിയോ ഡിസ്പെൻസറി
* ആയുർവേദ ഡിസ്പൻസറി
* സി ഡി എസ് ഓഫിസ്
* കാക്കയങ്ങാട് തപാലാപ്പിസ്
* മുഴക്കുന്ന് തപാലാപ്പിസ്
* വിളക്കോട് തപാലാപ്പിസ്
* മുഴക്കുന്ന് പോലീസ് സ്റ്റേഷന്
* കാക്കയങ്ങാട് ഐ ടി ഐ

## ഇതു കൂടി കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ആലിസ് മൺറോ

ഒരു കനേഡിയൻ ചെറുകഥാകൃത്താണ്‌ **ആലിസ് ആൻ മൺറോ** (ജനനം : ജൂലൈ 10, 1931)  . 2013 ലെ സാഹിത്യത്തിനുള്ള നോബൽ സമ്മാനവും 2009-ലെ മാൻ ബുക്കർ സമ്മാനം നേടിയിട്ടുണ്ട്. ആലിസ് മൺറോയുടെ പ്രധാന  രചനകൾ എല്ലാം തന്നെ നിത്യജീവിതത്തിന്റെ കണ്ണിലൂടെ മനുഷ്യ ബന്ധങ്ങളെപ്പറ്റിയും,മനുഷ്യാവസ്ഥകളെപ്പറ്റിയും വിവരിയ്ക്കുന്ന കഥകളായി ആണ്  ആവിഷ്കരിക്കപ്പെട്ടത്. 
## ജീവിതരേഖ
കനേഡിയൻ പ്രവിശ്യയായ ഒന്റാറിയോയിലെ വിൻഗാമിൽ ആണ്  ആലീസ് ജനിച്ചത്. വെസ്‌റ്റേൻ ഒന്റാറിയൊ സർവകലാശാലയിൽ ഇംഗ്ലീഷ് സാഹിത്യവും പത്രപ്രവർത്തനവും പഠിക്കാനാരംഭിച്ചെങ്കിലും  വിവാഹത്തോടെ വിദ്യാഭ്യാസം മുടങ്ങി. 
## കൃതികൾ
*'ഡാൻസ് ഓഫ് ദി ഹാപ്പി ഷെയ്ഡ്‌സ്' (1968)
*'ലിവ്‌സ് ഓഫ് ഗേൾസ് ആൻഡ് വുമൺ ' (1971) 
*'ഹൂ ഡു യു തിങ്ക് യു ആർ ?' (1978)
* 'ദി മൂൺസ് ഓഫ് ജൂപ്പിറ്റർ ' (1982)
* 'റണ്ണവേ' (2004)
* 'ദി വ്യൂ ഫ്രം കാസിൽ റോക്ക്' (2006)
* 'റ്റൂ മച്ച് ഹാപ്പിനെസ്' (2009) 
## പുരസ്കാരങ്ങൾ
*കാനഡയുടെ ഗവർണർ ജനറൽ പുരസ്കാരം
*2009-ലെ മാൻ ബുക്കർ സമ്മാനം
*2013 ലെ സാഹിത്യത്തിനുള്ള നോബൽ സമ്മാനം 
## അവലംബം


വർഗ്ഗം:1931-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 10-ന് ജനിച്ചവർ
വർഗ്ഗം:കനേഡിയൻ ചെറുകഥാകൃത്തുക്കൾ
വർഗ്ഗം:നോബൽ സമ്മാനം നേടിയ വനിതകൾ
ചിത്രലേഖ

ദക്ഷിണാർദ്ധഖഗോളത്തിലെ ഒരു ചെറിയ നക്ഷത്രരാശിയാണ്‌ **ചിത്രലേഖ** (Pictor).

## ജ്യോതിശാസ്ത്രവസ്തുക്കൾ

ചിത്രലേഖ രാശിയിലെ സൂര്യനോട് ഏറ്റവുമടുത്തുള്ള നക്ഷത്രമായ Kapteyn's Star അത് കണ്ടെത്തപ്പെട്ട കാലത്തെ ഏറ്റവും കൂടിയ തനതു് ചലനം (proper motion) ഉള്ള നക്ഷത്രമായിരുന്നു. ഇപ്പോൾ സർപ്പധരൻ രാശിയിലെ Barnard's Star നാണ്‌ ഈ പദവി.
## അവലംബം
**Citations**

**Sources**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 

**Online sources**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ബാഹ്യ ലിങ്കുകൾ
* 

വർഗ്ഗം:നക്ഷത്രരാശികൾ
ഭഗവതി (വിവക്ഷകൾ)

**ഭഗവതി** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ഭഗവതി - ഹിന്ദുമതത്തിൽ ദേവതകളെ പറയുന്ന പേര്
*ഭഗവതി (തമിഴ്‌ചലച്ചിത്രം) - 2002-ൽ പുറത്തിറങ്ങിയ തമിഴ്‌ ചലച്ചിത്രം

## അവലംബം